Volonteri Kriznog štaba krenuli sa raspodelom jaja socijalno-ugroženim porodicama i penzionerima\nApril 14, 2020 13:28\nVolonteri Kriznog štaba opštine Kosovska Mitrovica zaduženi za dostavu lekova i ostalih namirnica starijim licima će u naredna dva dana, počevši od danas, podeliti hiljadu gajbi jaja penzionerima i socijalno-ugroženim porodicama.\nPredsednik Privremenog organa opštine Kosovska Mitrovica Aleksandar Spirić ističe da ova akcija pokazuje jedinstveni i pravi put zajedničke pobede.\n“Ova akcija pokazuje da smo odlučni, pravi, jedinstveni i na pravom putu zajedničke pobede. Samo ujedinjeni i zajedno možemo da pobedimo sve ovo što nas je zadesilo” rekao je Spirić.\nOn dodaje da su preduzete mere urodile plodom i da Kosovska Mitrovica beleži treći dan bez novoobolelih.\n“Ono što bi Kosovsku Mitrovicu trebalo da ohrabri jeste činjenica da sve mere koje smo na vreme preduzeli i kojih se pridržavamo, urodile su plodom i tako želimo da ostane i u narednom periodu. Imajući u vidu da Kosovska Mitrovica beleži treći dan bez novoobolelih koronavirusom a sa druge strane imamo 3 osobe koje su izlečene, je jasan pokazatelj da sve mere koje smo uveli su dobre” ističe Spirić.\nSpirić je još jednom apelovao na građane da ostanu kod kuće i poštuju propisane mere.\n“Ponavljam, jako je bitno i važno da se slušaju mere Kriznih štabova i one koje dolaze od strane struke. Takođe, zajedničkim snagama ćemo uspeti u danima koji dolaze, svakako tokom praznika, pokušati da nadomestimo i ovaj hrišćanski praznik proslavimo u najboljem mogućem redu” rekao je Spirić.


Ovo su najmoćniji plaćenici na svetu – Nadlanu.com\nOvo su najmoćniji plaćenici na svetu\nObjavljeno 27. apr 2013. / 15:55:06\nBroj oružanih sukoba svake godine je u porastu.Svaki od njih je različit, ali svi imaju zajedničku stvar da sve ratne “ poglavice” ili komandanti armija pored redovne vojske žele svoje redove ojačati vojnicima koji znaju da se bore,a koji su uz to i dobro plaćeni.\nNov fenomen koji se pojavio sa ratovima krajem 20 i početkom 21 veka su plaćeničke organizacije, a upravo su one karike koje stoje između nekog političkog ili vojnog lidera i njegove sudbine.\n1. Sa više od 625.000 zaposlenih, bezbednosna organizacija G4S je drugi najveći privatni poslodavac u svetu odmah iza čuvenog Vol-Marta. Neka poslovanja ove kompanije orjentisana su na banke, zatvore ili vazdušnu bezbednost, ali G4S takođe igra važnu ulogu u kriznim zonama oko sveta. Radnici G4S zaduženi su da obezbeđuju na skoro jednu trećinu svih nevojnih konvoja u Iraku, a u različitim kombinacijama grupacija je prisutna u više od 125 zemalja sveta uključujući i neke od najopasnijih delova Afrike i Latinske Amerike, gde se bavi pitanjem obezbeđenja.\n2. Na drugom mestu sa više od 1.200 zaposlenih širom sveta nalazi se organizacija Unity Resources, koja je u australijskom vlasništvu, a povećala je svoju prisutnost u Iraku kada se vojska povlačila.Ova privatna vojna kompanija je najpoznatija po čuvanju australijske ambasade u Beogradu. Van Iraka pomagala je i čuvala glasačka mesta tokom parlamentarnih izbora u Libanu i omogućila evakuaciju privatne naftne kompanije za vreme krzie u Bahreinu. Kompanija posluje u celoj Africi, Srednjoj i Južnoj Americi, Aziji i Evropi.\n3. Na trećem mestu Erinys, kompanija koja je odgovorna za zaštitu većine iračke vitalne naftne imovine, a nedavno je dobila dva ugovora u Republici Kongo, za čuvanje i održavanje reda na najvećim kopovima metalne rude i na projektima nafte i gasa.\n4. DynCorp, sa sedištem u Virdžiniji, jedna je od osam privatnih vojnih kompanija koje je Stejt Department odabrao da ostanu u Iraku kada se američke snage povuku. Pripadnici DynCorpa borili su se protiv kolumbijskih pobunjenika i dilera droge u Peruu. Radi se o velikoj grupi s više od 10.000 zaposlenih koja ima godišnji prihod od oko 3,4 milijarde dolara. DynCorp je također aktivan u celoj Africi, istočnoj Evropi i Latinskoj Americi.\n5. Još jedna od osam plaćeničkih kompanija koje će zameniti službene američke snage u Iraku je Triple Canopy, koja ima vojsku od oko 1.800 vojnika u toj zemlji – uglavnom iz Ugande i Perua – i ugovore u vrednosti do 1,5 milijardi dolara. Ugovore ima i u drugim delovima sveta: na Haitiju, gde čuvaju američku ambasadu i u Izraelu, gde agenti nude lične zaštitne usluge američkom State Departmentu.\n6. Aegis Defense Services broji oko 5.000 vojnika koji rade s UN-om, SAD-om, i naftnim kompanijama. Ovaj privatni 'vojni izvođač' verovatno je najpoznatiji po snimcima koje su se pojavil 2005. i na kojima se vidi kako navodno njegovi pripadnici pucaju po iračkim civilima.\n7. Defion International zapošljava hiljade boraca iz zemalja u razvoju, a u nekim slučajevima ti agenti su plaćeni s tek 1.000 dolara po mesecu, što je izazvalo međunarodni gnev – posebno za radna mesta vezane za neke vlade.\n8. Academi, nekad poznat pod imenom Blackwater, poseduje i vodi jednu od najnaprednijih privatnih i vojnih jedinica za obuku u svetu. Academi je verovatno smanjio broj svojih pripadnika nakon niza nelegalnih pucnjava i drugih kontroverzi koje su naljutile iračku vladu i ugrozile važne ugovore. Van Bliskog istoka, Academi je angažovan kako bi zaštitio ulice New Orleansa nakon uragana Katrina raketni odbrambeni sistem u Japanu.\nOdržao reč: Bivši fudbaler zbog opklade pojeo pacova!\nTri Sunčeve godine u tri minuta (VIDEO)\nPORAZNE ČINJENICE: Među pedofilima političari, sudije, vojne starešine…\nPutin rešio da povuče vojne snage iz Ukrajine?\nVojska Ukrajine u Lugansku promenila stranu


RTS :: "U Srbiji nema napretka po pitanju LGBT prava"\nDruštvo "U Srbiji nema napretka po pitanju LGBT prava"\nutorak, 15. maj 2018, 16:01 -> 16:08\nU poređenju sa prethodnim godinama u Srbiji nije bilo nikakvog napretka po pitanju LGBT prava, piše u "Rainbow Europe" izveštaju koji je i ove godine, povodom Međunarodnog dana borbe protiv homofobije i transfobije, objavila organizacija za zaštitu interesa LGBT osoba (ILGA Europe).\nKako je navedeno u saopštenju te organizacije, izveštaj pokazuje da Srbija i dalje nema nijedan zakon koji reguliše pitanja porodičnog života LGBT osoba, prava trans osoba i promene pola, kao ni pitanje azila za LGBT osobe, dok se zakoni o zločinu iz mržnje ne primenjuju.\nIzveštaj sadrži podatke o položaju LGBT osoba, odnosno o nivou zaštite LGBT prava u svakoj od država, naročito one koji se tiču diskriminacije, prava na porodični život, zločine iz mržnje, priznavanja rodnog identiteta, slobode okupljanja, udruživanja i izražavanja, kao i prava na azil.\nOve godine izveštaj je obuhvatio podatke sakupljene u 49 zemalja, a generalni zaključak je da čak i zemlje koje su bile vodeće u razvoju politika za unapređenje ljudskih prava LGBT osoba pokazuju zabrinjavajući trend opadanja, odnosno stagnacije u zagovaranju i razvoju pravnih okvira za poboljšanje položaja.\nNa vrhu ovogodišnje liste je, kao i prethodne tri godine, Malta, a prate je Belgija i Norveška, dok se na dnu liste nalaze Azerbejdžan, Jermenija i Turska. Najlošiji rezultat u regionu ima Makedonija, dok se najbolje kotira Hrvatska, dodaje se u saopštenju.\n1 Preko Instagrama do depresije\n2 Danas je Bogojavljenje\n3 Vremeplov (19. januar 2019)\n4 Bačka Palanka, lekari na posao nose pasoš\n5 Ko se ne odazove na preventivne preglede, plaća trećinu lečenja


Paketići za korisnike Centra za osobe sa invaliditetom u Kruševcu - Dunav Osiguranje\nPaketići za korisnike Centra za osobe sa invaliditetom u Kruševcu\nBy Ivan Zorić22.12.2017 Vesti\nU susret novogodišnjim praznicima, korisnici Centra za osobe sa invaliditetom u Kruševcu dobili su danas paketiće koje je poklonila Kompanija „Dunav osiguranje“. U prazničnom raspoloženju, uz okićenu jelku, štićenici Centra su, nakon dodele paketića, za goste priredili radionicu pravljenja kiflica.\nDirektor Glavne filijale „Dunav osiguranja“ u Kruševcu Branimir Džodić kazao je da darovanje poklona čini posebno zadovoljstvo Kompaniji time što donosi osmehe i radost na lica korisnika Centra.\n„Kao i svake godine, i ove smo se potrudili da prigodnim poklonima obeležimo i poslovnu godinu, ali i da pomognemo i učestvujemo u radosti vaših korisnika. I ubuduće ćemo biti prisutni ovde, da se družimo s vama i zajednički pronalazimo osmeh i lepotu života“, rekao je Džodić.\nPoklon je, kako je dodao, najlepši način da nekome pokažemo šta osećamo i da se s nekim sprijateljimo, a darivanje se uči od malena.\n„Nastojimo da obradujemo najmlađe i učinimo im novogodišnje i božićne praznike veselijim“, rekao je Džodić.\nOn je rekao i da će Kompanija, na području Glavne filijale Kruševac odnosno Regiona Jug, pokloniti oko 750 slatkih paketića deci ugroženoj zdravstvenim i egzistencijalnim problemima.\nDirektorka Centra Nevena Lazarević zahvalila je Kompaniji „Dunav“ što je paketićima ulepšala dan i predstojeće praznike korisnicima ustanove, ali i zaposlenima jer su, kako je rekla, i oni presrećni kada su njihova deca srećna.\nNevena Lazarević dodala je da je Kompanija svake godine do sada mislila na njihovu ustanovu dodeljujući paketiće i posebno zahvalila što su ovog puta predstavnici „Dunava“ iz Beograda i Kruševca došli da deci uruče poklone i provedu vreme s njima.\nI Slađana Radojičić, korisnica usluga Centra, zahvalila je Kompaniji „Dunav osiguranju“ na novogodišnjim paketićima i na tome što su došli da ih posete.


OŠ “Kaplar”: Novi uspesi na festivalu dečijeg stvaralaštva “Na krilima detinjstva” – Vesti FKMS Radija\nOŠ “Kaplar”: Novi uspesi na festivalu dečijeg stvaralaštva “Na krilima detinjstva”\nNa 11. Međunarodnom festivalu dečijeg stvaralaštva u Bačkoj Topoli, pod nazivom "Na krilima detinjstva", učenici OŠ "Dimitrije Todorović Kaplar", postigli su zapažen uspeh.\nNa ovogodišnjem okupljanju u Panonskom dečjem gradu, prvo mesto zauzeo je Mateo Dragutinović, učenik 4-1 razreda u oblasti “Slikovanje i stripovanje”. Drugo mesto osvojila je Staša Milivojević, učenica 4-1 razreda, u oblasti Muzikaljenje. Mentor ovih đaka je Biljana Tasić, profesor razredne nastave.\nU oblasti “Slikovanje i stripovanje” treće mesto zauzeo je učenik 1-3 razreda, Uroš Denić, dok je pohvaljen rad Staše Milivojević, u oblasti “Stihovanje”. Mentor učenika je Brankica Ilijić, profesor razredne nastave.\nPrethodnoZavičajni muzej: Promocija publikacija Etnografskog instituta SANU\nSledećeDom kulture: Predstava za decu „Bez dometa na kraj sveta“


Pronađen zapaljen auto porodice Đokić koja je nestala\nPOČETNA NACIONALNE VESTI Pronađen zapaljen auto porodice Đokić koja je nestala\nJutros je kod mosta u naselju Tešići, prema Trnavi, desno od puta pored Morave, pronađen zapaljen auto marke “Pasat”.\nSumnja se da ovaj auto pripada porodici Đokić za kojom se traga već pet dana.\nU vozilu nema tela. Automobil nestale porodice je pronađen na nepristupačnom terenu, a kamera ga je prethodno snimila u delu sela Tešica oko 02.20 sati. Forenzičari su trenutno na terenu i pregledaju šasiju i ostatke izgorelog automobila, u potrazi za biološkim tragovima.\nU toku je dalja pretraga terena, a u potragu su uključeni svi kapaciteti policije.\nKako saznajemo, nestali otac i ćerka kod sebe su imali mobilne telefone, koji su isključeni u 3 sati ujutro, u noći nestanka.\nIZVORnovosti, pink, urban city\nPRETHODNI ČLANAKPočela rekonstrukcija dela Ratarske ulice u Požarevcu\nSLEDEĆI ČLANAKPronađena ugljenisana tela porodice Đokić


Finale međunarodnog takmičenja u upravljanju projektima!\nMihajlo Pavlović\t 30.05.2018. 13:00h\nBeograd, 30. maj 2018 - Finale četvrtog po redu međunarodnog studentskog takmičenja u upravljanju projektima – International Project Management Championship Finals 2018. biće održano 2. juna 2018. godine u Beogradu, u organizaciji Centra za upravljanje projektima Fakulteta organizacionih nauka.\nCeremoniji će prisustvovati predsednik Internacionalne asocijacije za upravljanje projektima (IPMA - International Project Management Assotiation), gospodin Hesus Almela Martinez, predsednik skupštine IPMA, gospodin Rajnhard Vagner, potpredsednik IPMA za mlade, obrazovanje i trening, gospodin Kamiar Safakiš, kao i profesori i studenti iz devet zemalja.\nOve godine su u takmičenju učestvovala 192 tima, odnosno preko 760 takmičara, dok će se u finalu takmičiti pobednički timovi iz sledećih zemalja: Nemačke, Francuske, Holandije, Hrvatske, Finske, Litvanije, Italije, Španije i Srbije. Srbiju u finalu ove godine predstavljaju studenti sa Građevinskog Fakulteta: Abel Duran, Jana Puzderliski i Modrinić Marko.\n„Finale ovogodišnjeg takmičenja održava se u Beogradu jer je studentski tim FON-a prošle godine osvojio prvo mesto na svetskom takmičenju. Takođe, studenti FON-a su ostvarili uspehe i prethodnih godina, 2015. godine 2. Mesto, a 2016. godine 3. mesto, te se možemo pohvaliti da smo do sada svake godine osvojili medalju“, rekao je prof. dr Vladimir Obradović, rukovodilac Centra za upravljanje projektima FON-a.\nTakmičenje u upravljanju projektima – Project Management Championship je internacionalni projekat, iniciran od strane mladih projektnih menadžera (IPMA Young Crew) u okviru Internacionalne asocijacije za upravljanje projektima (IPMA) Namenjeno je studentima osnovnih i diplomskih akademskih studija svih visokoškolskih ustanova u svetu, koji izučavaju oblast upravljanja projektima. Dosadašnja statistika pokazuje da su u prve tri godine održavanja u takmičenju učestvovalo 1883 studenta iz 27 zemalja. Međunarodnom finalu koje se ove godine održava u Beogradu, prethode nacionalna takmičenja koja svaka zemlja organizuje individualno, prema propozicijama međunarodne asocijacije IPMA.\nupravljanje projektimafonstudentsko takmicenje


Strani vlasnici brzo prihvataju politiku malih plata - Ozonpress :: internet portal\nTag: Nezavisnost, sindikat, Stanić\n– Ako sindikat u jednoj firmi od par hiljada radnika uspe da podigne platu za stotinak evra mesečno, to je za poslodavca izdatak od nekoliko miliona evra godišnje i za toliko se smanjuje njegov profit. Ako sindikat izbori kvalitetniju zaštitnu opremu za radnike, povećavaju se troškovi poslodavcu… Šta god da izborimo – plaća poslodavac – rekao je Stanić u intervjuu za portal Nezavisnost.org.\n– Ide se dotle da se osnivaju tzv. žuti ili kućni sindikati, koji su sve, samo ne sindikati u pravom smislu te reči, a služe poslodavcima da zbune i dezorijentišu radnike i da oslabe one ’prave’ sindikate koji se zaista bore za prava radnika.\n– U pregovorima ne primoravamo poslodavca da nešto potpiše na silu već gledamo da izvučema maksimum za radnike a da pritom ne ugrozimo poslovanje fabrike. Nedavno smo potpisali nove kolektivne ugovore u četiri velike kompanije i svuda smo se nametnuli kao stabilan i pouzdan partner… Svima koji sumnjaju u mogućnosti sindikata imam običaj da kažem: Nađite mi jednu državu u kojoj postoji jak sindikat a da se loše živi i obrnuto, nađite mi jednu državu gde su slabi sindikati a da se dobro živi. Do sada nisam čuo ni za jedan takav primer.\n– Ključni problemi su nepostojanje granskog kolektivnog ugovora i nepostojanje platnih razreda u najvećem broju kompanija. Nije toliki problem minimalna cena rada. Mnogo je veći problem što se zanemaruje činjenica da se minimalna cena rada odnosi na najjednostavnije poslove za koje ne postoji potreba ni za kakvim obrazovanjem, niti za prethodnim iskustvom, međutim, u praksi, stotine hiljada školovanih kvalifikovanih i visokokvalifikovanih radnika obavljaju stručne poslove a primaju minimalnu zaradu – kazao je Stanić.\n– U metalskoj industriji posluju, uglavnom, strane multinacionalne kompanije, koje dolaze sa idejom da plate više ali se brzo prilagođavaju domaćim uslovima i smanjuju plate. Ovo ću najbolje objasniti na primeru moje matične firme, Fiata. Stari Zastavini radnici su mi pričali da su po dolasku Fiata dobili ugovore na 660 eura mesečno jer Fiatova politika generalno je da plata radnika bude jednaka potrošačkoj korpi u zemlji u kojoj posluju. Na to su se pobunili opštinski moćnici sa pričom da će doći do pobune u drugim preduzećima koja imaju znatno manje plate i da će doći do nemira pa su radnicima povučeni sporni ugovori i dati drugi, upola manji.\n– Ali kada shvate da to kod nas nije neophodno brzo se prilagođavaju domaćim uslovima. Zadatak našeg sindikata biće da se u saradnji sa sindikatima iz matičnih zemalja izborimo za ta prava. Mi, recimo, od Nemaca imamo veliki pritisak da se u svim nemačkim firmama koje posluju u Srbiji organizuju sindikati, da se povežu sa drugim sindikatima i aktivno učestvuju u radu kompanija.\n– Ako je neko na plaćenom odsustvu to ne znači da će kiriju plaćati 65 %, da će mu rata kredita biti 65 % ili da deci može uzeti 65 % patika ili doručka. Ogromna većina radnika ima velike rate kredita koje su fiksne, pa kada se plata smanji za 35 % dešava se da radnici odnesu kući vrlo malo novca ili baš nimalo.\n– Potpisali su ugovore na godinu dana za rad u toj fabrici za neku pristojnu platu, za puno radno vreme. U međuvremenu je nastupio problem sa mikročipovima pa fabrika više ne radi nego što radi. Plata je značajno smanjena a troškovi smeštaja i hrane su ostali isti, te radnici preživljavaju tako što im familije šelju pare iz Šumadije u Slovačku.\n– Lično mislim da kompanija FCA u Srbiji ima svetlu budućnost. Jedini problem koji to može pomračiti je odlazak stručne radne snage koji traje godinama. Svi željno očekujemo novi model automobila, ali treba imati na umu da je to investicija od nekoliko stotina miliona eura a u toku je velika ekonomska kriza, koju je pandemija samo pojačala… Često su kompanije u poziciji da između dva zla, biraju ono manje. To se upravo dešava u Fiatu. Poslodavac je odlučio da je bolje ići sa malom prodajom modela koji se pravi već 10 godina nego uložiti stotine miliona eura u neizvesnu budućnost. Ipak, verujem da će bolji dani doći, ako ne ove godine, ono bar dogodine – rekao je predsednik Granskog sindikata metalaca „Nezavisnost“ Zoran Stanić u razgovoru za portal Nezavisnost.org.\ncika micko 18/01/2022 u 16:45 Odgovorite\npoliticari u srbiji iz yu republika jeftino su prodali srbijansku radnu snagu,za to uzeli proviziju,i sebi milionske mesecne plate iz budzeta.ti koji govore da je prednost srbije u jeftinoj radnoj snazi,u srbiji ukradu od 20-50 hiljada evra mesecno na ime plate,a javno govore da im je plata 1200evra mesecno.lopovluk i laz su braca rodena,koji su u srbiji ozakonjeni. platni razredi nisu uvedeni,jer politicke partije nisu svom clanstvu obezbedile fals diplome,pa strucni beze iz zemlje,a vladajuca mafija dovlaci bosance hrvate, crnogorce na vlast u srbiji.ministarka koja se nije ni popisala a kamoli sta radila u srbiji i postade ministar rada.kog bre jeb“nog rada?u srbiji postoje samo 2sindikata;direktorski i vladin sindikat.ime govori koga oni zastupaju.radno sposobni nece da trpe ropstvo,odose u p.m.gde se rad i ceni placa.\naki 18/01/2022 u 17:13 Odgovorite\nIG metal sindikat u Nemačkoj ima 4 miliona članova, praktično svi radnici metalske struke su u jednom sindikatu a kod nas Fiat ima 5 sindikata, Sloboda ima 7 sindikata, FRA je ima 10 sindikata, Krušik ima 8 sidikata …..svi hoće da budu predsednici i da se pitaju za nešto. E zato vas ove naše jajare od privatnika i jašu. U Nemačkoj svi radnici u Minhenu će da se solidarišu sa ovima u Hamburgu ili Kelnu i nema rada dok ne isteraju svoja prava a kod nas će za 50 evra da prodaju zadnjicu. Ne moze njih 5 da se dogovori u kancelariji.\nDubioza 18/01/2022 u 21:16 Odgovorite\nSloboda ima ne znam koliko sindikata, ali znam da je najmnogobrojniji samostalni sindikat koji je većinu članova od 2010-e učlanio „na foru“, sindikat koji inače služi za prodaju preko administrativne zabrane (gde naravno imaju procenat), sindikat koji krši svoje pravilo da su sindikalni poverenici radnici. Ovi u Slobodi su poslovođe ili na nekim drugim ‘ladovina radnim mestima. Sramota je za šta uzimaju članarinu,ljudi rade preko kojekakvih agencija, trudnice posle porodiljskog dobijaju otkaze pa onda umesto ugovora na neodređeno ugovor na određeno ili preko agencije, kamere služe za mobing, a ne za obezbeđenje imovine i sredstava rada…. Sramota je šta se sad zove sindikat om u Slobodi.\nSUDSKA IZVRŠITELJKA 19/01/2022 u 12:52 Odgovorite\nNikada ne bih radila kod stranih gazda,bljak!\nBuhahahaha 19/01/2022 u 18:19 Odgovorite\nMa ne dosli su u Srb da bi delili plate kao u Nemackoj, a dosli su jer obozavaju sir i kajmak!


triatlon : Južne vesti\nVeliki odziv na 5. Vlasinskom triatlonu samoprevazilaženja\n13:36, 29. 7. 2019.\nNa 5. Vlasinskom triatlonu samoprevazilaženja na Vlasinskom jezeru, u konkurenciji 153 takmičara iz Srbije, Makedonije, Bugarske i Bosne i Hercegovine, pobednici su Strahinja Trakić iz Kragujevca i Reka Kara iz Bečeja.\nOdržan četvrti “Vlasinski triatlon samoprevazilaženja”\n10:23, 6. 8. 2018.\nNa Vlasinskom jezeru se u nedelju, 5. avgusta, 108 takmičara borilo za zvanje državnog prvaka u disciplini olimpijski triatlon na četvrtom “Vlasinskom triatlonu samoprevazilaženja”. Novi prvak Srbije je Milan Tomin iz kluba Triogy Racing .\nPrvenstvo Srbije u triatlonu u nedelju na Vlasinskom jezeru\n10:11, 2. 8. 2018.\nViše od 100 učesnika iz Srbije, Makedonije, Bugarske i Mađarske takmičiće se 5. avgusta, na “Vlasinskom triatlonu samoprevazilaženja” u plivanju, biciklizmu i trčanju. I sprint i olimpijski triatlon počinju u 10 sati na plaži ispred hotela “Vlasina”.\n12:15, 4. 8. 2017.\nPreko 80 učesnika iz Srbije, Bugarske, Nemačke, Makedonije i Crne Gore takmičiće se na "Vlasinskom triatlonu samoprevazilaženja" u plivanju, biciklizmu i trčanju. I olimpijski i sprint triatlon počinju u 10 sati na plaži kod hotela "Vlasina".\nNiški Legionari osvojili 3 medalje na Svetskom kupu\n11:14, 5. 4. 2017.\nU timu Srbije na Svetskom kupu u powerlifting-u, odnosno dizanju tegova, bilo je troje Nišlija, članova kluba Legionari, a svi su se vratili sa medaljama i to dve zlatne i jednom bronzanom, uz novo obaranje svetskog rekorda u disciplini mrtvo dizanje.\nOdržan drugi “Vlasinski triatlon samoprevazilaženja” (video)\n10:29, 8. 8. 2016.\nU nedelju 7. avgusta na Vlasinskom jezeru oko 60 takmičara borilo se za zvanje državnog prvaka u disciplini olimpijski triatlon na drugom “Vlasinskom triatlonu samoprevazilaženja”, a novi prvak Srbije je Milan Tomin iz kluba "Triogy Racing".\nNovi šampioni u triatlonu promovisani na Vlasinskom jezeru\n12:19, 10. 8. 2015.\nNa Vlasinskom triatlonu samoprevazilaženja na Vlasinskom jezeru takmičilo se 67 učesnika iz devet zemalja u dve trke: olimpijski triatlon i sprint triatlon.\nU nedelju Vlasinski triatlon samoprevazilaženja\n12:03, 8. 8. 2015.\nTrke u olimpijskom triatlonu, koji je ujedno i Prvenstvo Srbije i sprint triatlonu, koji će se bodovati za Kup, biće održane u nedelju 9. avgusta od 10 sati na Vlasinskom jezeru.\n10:38, 31. 10. 2020.\n09:12, 31. 10. 2020.\nOčišćen spomenik sestrama Baković, u planu video nadzor\n08:49, 31. 10. 2020.\nNaisa dočekuje Bekament u derbiju kola\n08:45, 31. 10. 2020.\nSvaka druga kovid pozitivna osoba u Nišu radi u "Juri", jedinom niškom žarištu\n20:25, 30. 10. 2020.\nEfikasno upravljanje imovinom i strateško planiranje važni za lokalne samouprave\n16:49, 28. 10. 2020.\nU Nišu formiraju tim inspektora za kontrolu primene mera protiv korone\n08:31, 29. 10. 2020.\nGužve u gradskom prevozu Niša, iz Direkcije kažu među radnicima nema zaraženih koronom [foto]\n16:20, 29. 10. 2020.\nPreminulo još 6 osoba od kovida, u Nišu više pacijenata na respiratorima\n12:43, 28. 10. 2020.\nProduženo radno vreme kovid ambulante u Duvaništu, raste broj pregleda\n18:30, 28. 10. 2020.\nGradski turistički inspektori prvi put u Nišu sa, pre svega, savetodavnom ulogom\n09:06, 28. 10. 2020.\nNeke porodilje kažu da nema osnovne opreme u niškom Porodilištu, iz KC uveravaju da svega ima dovoljno\nDame, džentlmeni i seljaci na brdovitom Balkanu


Dvesta pedeset godina od rođenja Filipa Višnjića\nZimu 1815. godine Vuk Karadžić je proveo skupljajući pesme u Sremu. Zahvaljujući gostoprimstvu arhimandrita manastira Šišatovca Lukijana Mušickog, Vuk je najpre zapisivao pesme od Tešana Podrugovića. Ali, kada se ispred Vaskrsa u Srbiji diže buna na Turke, Podrugović ode u borbu i Vuk se tako zainteresuje za slepog Filipa Višnjića, za koga je čuo da zna lepe pesme, posebno o Krađorđevom vremenu, pa ga iz Grka, gde je ovaj živeo, pozva u Šišatovac.\nOd Filipa Višnjića, Vuk je zapisao ukupno 17 pesama - 13 orginalnih, tematizovanih oko Prvog srpskog ustanka i 4 prerađene starije pesme (dve o Svetom Savi, Smrt Marka Kraljevića, Bajo Pivljanin i beg Ljubović).\nU današnjoj Riznici, o Filipu Višnjiću, a povodom 250 godina od rođenja (1767-1834), o slepom guslaru, pesniku narodnog pamćenja, srpskom Homeru, njegovom životu i delu, razgovaramo sa dr Brankom Zlatkovićem, višim naučnim saradnikom Instituta za književnost i umetnost u Beogradu.


Letovanje Grčka 2018 - Krf :: Isos\nKrf , Isos :\nKrf - Isos\nKontakt mejl : olga.rondou@yahoo.com\nTelefon : +30 26 610 49107\nWebsite : www.spiros-house.com\nSpiros House je porodični smeštaj lociran nadomak prelepe plaže Isos na zapadnoj obali Krfa. Do ove duge peščane plaže, jedinstvenih mediteranskih dina i kedrova u zaleđini, deli vas samo 500 metara ili manje od 10 minuta lagane šetnje. Spiros House se nalazi i u predivnom, zaštićenom okruženju jezera Korision, a udaljen je 35 kilometara od glavnog grada ostrva Krf i aerodroma.\nČitava oblast Isosa zaštićena je kao park prirode, pa ćete na ovoj ogromnoj plaži naći samo jedan ambijentalni bar diskretno uklopljen u prirodno okruženje. Najbliža taverna našem smeštaju udaljena je svega 50 metara, a prodavnice, autobuska stanica i drugi servisi nalaze se na oko 500 metara.\nU zavisnosti od nedelje u sezoni i broja ljudi koji zakupljuju apartman, cena se kreće između 140 € i 170 € !


Ružnić: Neka država riješi problem kampa Vučjak\n18.10.2019 / 17:06 BiH - Apel iz USK\nPremijer Unsko-sanskog kantona Mustafa Ružnić uputio je danas saopćenje u kojem reagira na apel premijera Federacije BiH Fadila Novalića da Vlada USK dio od četiri miliona KM doznačenih od Vlade FBiH hitno učini operativnim i ...\n... uplati na račun Grada Bihaća i da taj bude u mogućnosti da barem ublaži stanje na Vučjaku dok ovaj problem ne riješe nadležni sa državnog nivoa.\nRužnić u saopćenju za javnost navodi da je kantonalna vlada "zatečena apelom" te dodaje da se radi o sredstvima s pozicije Tekući grantovi drugim nivoima vlasti i fondovima – kantoni i općine, gdje su sredstva u iznosu od četiri miliona KM finansijske pomoći Unsko-sanskom kantonu utvrđena za potrebe zdravstva i uspostavljanje povoljnog stanja sigurnosti u USK-u, na osnovu Zaključka Parlamenta FBiH.\n-Vlada FBiH pri utvrđivanju kriterija raspodjele ovih grant sredstava nije dodijelila sredstva Gradu Bihaću nego strogo namijenila sredstva za ustavne nadležnosti Kantona - oblasti zdravstva i sigurnosti - navodi Ružnić.\n-To i jest apel i zahtjev USK-a unazad godinu dana i zbog čega termin za razgovor sa premijerom Federacije BiH o rješavanju migrantske krize na ovom području čekamo od 22. marta ove godine. Stojim na raspolaganju uvaženom premijeru Novaliću da mu objasnim situaciju na području Unsko-sanskog kantona, problemima s kojima se nosimo ovdje, u federalnoj jedinici broj 1, te da ga lično provedem kroz migrantske kampove u Bihaću, Cazinu, Velikoj Kladuši i objasnim način kako da se efikasno počne upravljati migrantskom krizom - navodi Ružnić.\nNajavljuje da je naredni sastanak Operativne grupe za koordiniranje aktivnosti i nadzora nad migrantskom krizom na području USK-a zakazan za ponedjeljak u Bihaću, "što bi bila savršena prilika da federalni premijer i Federalni štab za migracije (u koji nije uključen nijedan predstavnik iz Unsko-sanskog kantona te vjerojatno zato i nema realne informacije o stvarnom stanju) upoznaju se sa stanjem na terenu i konačno uzmu aktivno učešće u rješavanju ovog problema", navedeno je u saopćenju premijera USK-a Mustafe Ružnića.


Odrzan sastanak sa clanovima predsednistva BUP-a !\nAutor Tema: Odrzan sastanak sa clanovima predsednistva BUP-a ! (Pročitano 432 puta)\n« poslato: Januar 29, 2016, 08:06:11 posle podne »\nDana 28.01.2016. godine u Beogradu predsednik sekcije za Biodinamičko pčelarstvo Matija Raonić je održao sastanak sa članovima predsedništva Beogradskog udruženja pčelara (BUP).\nNa osnovu zaključaka sa poslednjeg sastanka sekcije za Biodinamičko pčelarstvo iz novembra 2015. godine, a u cilju rešavanja problema detektovanih od strane učesnika proširene Sednica Upravnog odbora Udruženja za biodinamičku poljoprivredu Srbije od 13.09.2014. godine, posebno potrebe da je obezbediti intenzivno školovanje pčelara, kroz Javne tribine i praktične radionice u cilju konkretne obuke, pristupilo se pokretanju aktivnosti uspostavljanja modela aktivne saradnje kroz razgovore s Savezima pčelara i pčelarskim organizacija na teritoriji Republike Srbije kako bi se uzvršila popularizacija Biodinamičkog pčelarstva i upoznavanje šire javnosti s DEMETER standardom i procedurama sertifikacije.\nPredstavnici BUP-a su istakli svoje zadovoljstvo održanim sastankom i iskazali spremnost da se u najskorijem period organizuje predavanje vezano za Biodinamičko pčelarenje i debatni klub na kojima bi se u neposrednom razgovoru odgovaralo na pitanja prisutnih posetilaca.\nPredsednik sekcije za za Biodinamičko pčelarstvo Matija Raonić je prihvatio predlog i podržao inicijativu predsedništva BUP-a. Dodatno ohrabruje činjenica da se sve više mladih interesuje za pčelarstvo, a posebno za biodinamičko pčelarenje, kao rezultat dosadašnjeg uspešnog rada na popularizaciji biodinamike i ostvarenih praktičnih rezultata na pčelinjacima članova sekcije, koji će u narednom periodu svoja zapažanja podeliti sa svim posetiocima predavanja i članovima sekcije.\nZa organizaciju zajedničkog predavanja ispred BUP-a određen je Stamatović Ranko , dok će predavač od strane sekcije biti odrđen nakon sastanka sekcije.\n« Poslednja izmena: Januar 29, 2016, 08:11:28 posle podne od strane raonicmatija »


ArcelorMittal Zenica potpisuje tri nova investiciona ugovora\nKompanija ArcelorMittal Zenica planira potpisati tri investiciona ugovora čijom će se realizacijom značajno poboljšati uslovi proizvodnje i zaštita okoline, jer se ciljano planiraju projekti smanjenja emisija industrijske prašine.\nPlanirana je realizacija ugradnje drugog “hibridnog filtera” u pogonu Aglomeracija ukupne vrijednosti oko pet miliona KM, a završetak realizacije se očekuje u maju naredne godine. Realizacijom ovog projekta, kao i prethodnog, emisije prašine će biti smanjene na vrijednosti povoljnije i od evropskih normi.\nDrugi projekt je ugradnja novog i nadogradnja postojećih sistema za kontinuirani monitoring emisija u zrak iz postrojenja ArcelorMittal Zenica. U prvoj fazi izvršiti će se ugradnja novog sistema na dimnjaku Koksare, izmještanje i nadogradnja sistema za monitoring emisija u zrak na dimnjacima Aglomeracije. Ukupna vrijednost ovog projekta je oko 900.000 KM, a završetak realizacije se očekuje do kraja ove godine.\n“Osim navedena dva projekta zaštite okoline, ArcelorMIttal Zenica nastavlja i sa daljim ulaganjem u povećanje proizvodnih kapaciteta. Novim ugovorom predviđa se ugradnja druge linije u Tvornici građevinske armature u pogonu Valjaonice, a završetak realizacije je januar 2019. godine. Investiranjem dodatnih 2,52 miliona KM u nabavku još jedne linije za proizvodnju armaturnih mreža, koja se sastoji iz mašine za orebravanje i mašine za izradu armaturnih mreža, proizvodnja mreža u ovoj tvornici će se povećati dvostruko”, kazala je asistentica managera ArcelorMittal, Alena Kahrimanović.\nPrethodni članakNa fakultetima u Zenici bit će mjesta za 1.485 brucoša\nNaredni članakLuki Modriću prijeti pet godina zatvora


Postavljen kamen temeljac za prvi pravoslavni manastir u Austriji - Naši u svetu\nObjavljeno 28/09/20 u 13:00\nOsvećenje pravoslavnog manastira u Sankt Andreu\nMitropolit grčki Arsenije Kardamakis, biskup austrijski Egidije Živković, guverner Hans Peter Doskočil, Andreas Zatler, gradonačelnik Sankt Andre i iguman Pajsije Jung položili su prošle subote kamen temeljac za prvi pravoslavni manastir Pokrova Presvete Bogorodice u Austriji. Time je ozvaničeno da posle šest godina priprema mogu da počnu građevinski radovi u mestu Sankt Andre na jezeru Cikze u Gradišću, u pokrajini Burgneland.\nIdeja osnivača je da manastir Pokrova Presvete Bogorodice i Svete Andre, kako ga već nazivaju Austrijanci, postane most koji povezuje Austriju sa Grčkom pravoslavnom crkvom i Katoličkom crkvom i celim pravoslavljem u ovom delu Evrope.\nNadležni patrijarh vaseljenski Vartolomej iz Carigrada, koji nije došao zbog poštovanja mera zaštite od korona virusa, je uputio pozdrav sveštenstvu i ovom svečanom činu u kojem je, između ostalog, istakao važnost manastira u Austriji, koja ima 400.000 pravoslavaca i u srednjoj Evropi.\n“Kao mesto susreta sa Bogom i čovekom, manastir može doneti bogat plod usred sve materijalnije kulture”, naglasio je Vaseljenski patrijarh Vartolomej.\nMaketa prvog pravoslavnog manastira u Austriji\nVatikanski „ekumenski ministar“ kardinal Kurt Koh uputio je pozdrave iz Rima, ističući značaj manastira za hrišćansko jedinstvo. Mitropolit grčki Arsenije je na ovoj svečanosti, takođe, više puta naglasio da je pravoslavni manastir Pokrova Presvete Bogorodice u Sankt Andre mesto za sve ljude koji tragaju za Bogom.\n„Danas je važan dan za viziju jedinstva hrišćana. Izgradnjom manastira ostvarila se želja njegovog srca. Njegova zahvalnost upućena je svima koji su pomogli, posebno na patrijarhu Vartolomeju i papi Franji. Obojica su podržali ideju podizanja manastira, a doprineli su i materijalno”, rekao je mitropolit grčki Arsenije Kardamakis.\nPolaganju kamena temeljca prisustvovali su mnogi pravoslavni sveštenici, sveštenici SPC i vernici sa katoličke strane. Učestvovali su i pomoćni biskup Franc Šarl, ajzenštatski biskupski vikar Lorenc Foit, generalni vikar Ajzenštata Martin Korpič i Makimilijan Hajm, iguman katoličkog manastira Časnog Krsta, kao i evangelički gradišćanski superintendent Manfred Koh.\nIstorija građevinskog projekta za prvi pravoslavni manastir Pokrova Presvete Bogorodice u Austriji započela je pre šest godina, kada je eparhija Ajzenštat obezbedila Grčkoj pravoslavnoj crkvi zemljište za osnivanje manastira u Sankt Andreu. Planovi za izgradnju pravoslavnog manastira objavljeni su oktobra 2014. godine.\nTada su nastali problemi sa pobunom stanovnika ovog grada, koji nisu želeli pravoslavni manastir. Na izjašnjavanju građana 569 stanovnika Sankt Andre glasalo je za izgradnju manastira, a 385 protiv. Kako su pravoslavci i opštinari pobedili i grčki mitropolit Arsenije Kardamakis u Austriji je najavio gradnju ovog hrama, u šta će se uložiti sedam miliona evra.\n“ Početak gradnje prvog pravoslavnog manastira u Austriji i Centralnoj Evropi, koji je zajednički projekat Grčke pravoslavne mitropolije Austrije i katoličke eparhije Ajzenštat, istorijski je dan za zajedničku viziju jedinstva Crkve Hristove prema njegovoj volji. Manastir će jasno staviti do znanja da su i pravoslavni i katolički hrišćani članovi iste porodice“, rekao je pravoslavni mitropolit Arsenije Kardamakis.\nManastir će sadržati crkvu, monaške ćelije, konak, prijemne sobe, biblioteku, trpezariju, pomoćne prostorije i radionice. Ovaj budući dom za dvanaest monaha Grčka pravoslavna crkva finansira, uglavnom donacijama verskih zajednica i vernika. Papa Franja i jedan farmer iz Apetlona dali su, na primer, po 100.000 evra.\nKada je 2018. godine postalo izvesno da će se u pokrajini Burgneland graditi prvi pravoslavni manastir, pojedini austrijski mediji su ga najavljivali kao “pravoslavni hram za austrijske Srbe”.\nMerkel UPOZORILA: “Ako ovako nastavimo, ovim trendom, onda ćemo imati 19.200 infekcija dnevno”


TO Budva: Nadamo se ukidanju testova narednih dana | SEEbiz.eu\nObjavljeno: 21.08.2020 / 21:29\nIako je i dalje uslov za ulazak negativan PCR test ili pozitivan rezultat antitijela na novi koronavirus dobijen Elisa serološkim testom, ne stariji od 72 sata, najavljena je mogućnost ukidanja ovih testova ukoliko se nastavi poboljšanje zdravstvene situacije u Srbiji. Iz Turističke organizacije opštine Budva poručuju da se raduju dolasku srpskih turista, koji su oduvijek bili posebno važni gosti imajući u vidu tradicionalnu kulturološku bliskost, sličnost u mentalitetu i emotivnu povezanost.\nTuriste ove godine čekaju cijene na prošlogodišnjem nivou, a u određenim segmentima i značajno niže cene. Na 25 kilometara dugoj rivijeri, jednoj od najlepših na Mediteranu, u privatnom smještaju nalazi se oko 32.000 ležajeva u sobama, apartmanima, kućama i vilama za izdavanje, koji je postao pravi ponos Budve budući da parira najkvalitetnijem hotelskom smeštaju. Taj potez od Jaza do Buljarice podrazumeva i 129 hotela sa preko 17.000 ležajeva, od kojih je više od polovine hotela visoke kategorije. Cijene u privatnom i hotelskom smeštaju su pristupčnije nego ikad, deca do 10 odnosno 12 godina uglavnom borave besplatno, a u ponudi su i dodatne povoljnosti, popusti i akcije. Primjera radi, četvoročlana porodica u hotelu na samoj obali mora, sa uključenim polupansionom, na period od sedam noći, može ljetovati za nepunih 500 evra.\nIz Turističke organizacije opštine Budva istakli su da je porast interesovanja i pojačane rezervacije od strane srpskih turista dodatni dokaz da ovo nije kraj turističke sezone u Crnoj Gori.\n„Budvanski hotelijeri su ove godine ponudili pristupačnije cene nego ikada. Kada je u pitanju plažni mobilijar, na pojedinim delovima budvanske rivijere je besplatan, a u onim delovima koji se naplaćuju, cene se uglavnom kreću od pet do deset evra za komplet koji čine dve ležaljke i suncobran, dok je nakon 17h potpuno besplatan za sve koji dođu na kupališta. Rezervacije su značajno pojačane, ali priliv turista se još uvijek čeka, imajući u vidu da veliki broj njih čeka na rezultate testova. Potrebno je da svi imamo malo više strpljenja, a najviše nas ohrabruje najava Nacionalnog koordinacionog tela da će smirivanjem epidemiološke situacije u Srbiji Crna Gora sasvim ukinuti testiranje“ ističu u Organizaciji. Takođe dodaju da se sezona pomerila u odnosu na planirani period, pa se druga polovina avgusta računa kao špic sezone, te da se nadaju da će recipročne mere rezultirati time da se ova turistička godina produži i nakon prvog novembra.\nKada su u pitanju mjere koje su na snazi u Budvi, na otvorenom i zatvorenom je obavezno nošenje maski i distanca od dva metra, dok su na plažama ove mjere ublažene.\n"Pored higijenskih mjera u svim restoranima, kafe terasama i na plažama gdje se sve ležaljke redovno čiste i dezinfikuju, ove godine su uvedene specijalne mere. Naime, postoji razmak od najmanje dva metra koji mora biti ispoštovan između kompleta ležaljki. Na budvanskoj rivijeri postoji više od 130 kupališta od kojih se na mnogima vijori plava zastavica, pokazatelj najviših ekoloških standarda. Kada je u pitanju održavanje socijalne distance, dozvoljeno je da četvoro ljudi sedi zajedno za stolom u restoranima i kafićima, osim ukoliko je u pitanju porodica. Plaže su izuzetak i na njima nije obavezno nošenje zaštitnih maski. U slučaju da se neko od turista zarazi tokom boravka u Crnoj Gori i da je njegovo stanje lakšeg oblika, transportuje se ili svojim vozilom ili avionom. Ukoliko pak dođe do hospitalizacije, svi troškovi su na račun države Crne Gore. U Budvi postoji i turistička ambulanta koja radi samo sa turistima, dok Dom zdravlja veoma efikasno radi i u ovim uslovima. Ipak preporučljivo je da turisti koji dolaze imaju putno zdravstveno osiguranje, da ne bi došli u situaciju da plaćaju dodatno." kažu u Organizaciji.\nKada je u pitanju ulazak u zemlju, za sada sve funkcioniše dobro i nisu primijećene velike gužve na granicama, a ponovno uspostavljanje avioprijevoza dodatno će olakšati dolazak turista smanjujući vreme njihovog putovanja.\n“Radujemo se konačnom otvaranju granica, uspostavljanju saobraćajnih veza, mogućnosti da jedni druge posetimo i svakom gostu iz Srbije. Naš glavni cilj je da budemo dobri domaćini i da svaki gost koji dođe, ode iz Budve pre svega zdrav, sa lepim uspomenama i željom da se vrati.” zaključuju u saopštenju.\nTagovi: Turistička organizacija Budva, srpski turisti, crnogorski turizam, PCR testovi


NAZIVAJU SE UDRUŽENA OPOZICIJA SRBIJE: Iz federacije prešli u konfederaciju, cilj pobeda nad Vučićem do 2022.\n10-08-2020 21:03 Srbija Politika\nUdružena opozicija Srbije (Foto: printskrin sa N1)\nSavez za Srbiju je mrtav, živela Udružena opozicija Srbije. 12 potpisa na osnivačkom aktu - reklo bi se sve je isto samo Boška i Dveri nema.\nJanko Veselinović kaže da to nije, međutim, ne znači i kraj saradnje. "Oni su odlučili da dalje idu sami uz njihov stav da žele da sarađuju oko ovih ključnih pitanja sa nama", objašnjava on.\n"Verujem da ćemo stati za jednog kandidata na predsedničkim izborima, ali nisam siguran da će ovaj režim u ovom stanju i na vlasti dočekati datum predsedničkih izbora", uveren je Đilas.\n"Savez za Srbiju nije bio u stanju da na izborima odnese pobedu protiv režima Aleksandra Vučića, pod okolnostima neslobode i potpune privatizacije institucija. Pošto nije uspeo da pobede, i ne bi uspeo da pobedi, neophodna je bila promena", ističe Jeremič.\n"Savez je svojom strukturom onemogućavao fleksibilnije delovanje jer je podrazumevao jednu vrstu federalne strukture, ovo sada se uslovno može nazvati konfederacijom", navodi Lutovac.\n"Strateški principi su da se napravi na neki način kišobran koji bi iznedrio predsedničkog kandidata i kandidata za gradonačelnika i drugi strateški princip je da se odvoji ovaj deo opozicije od Dveri. To omogućava da se UOS formatira na političkom centru, dok bi Dveri bile pouzdan partner u nekoj vrsti postizborne koalicije", ocenjuje Klačar.\nSAD i EU podeljeni oko metoda za Kosovo, više o tome OVDE!\nSAD padaju na kolena za jedan dan: Napad elektromagnetnim oružjem iz Kine i Rusije biće fatalan\nSKANDALOZAN SNIMAK! GINEKOLOGA UHVATILI GOLOG SA PACIJENTKINJOM: Lažirao joj bolest, pa tvrdio - izlečiću te seksom\nMRAČNE PROGNOZE - CENE HRANE ĆE NASTAVITI DA RASTU: Ovo će biti glavni razlog poskupljenja - države već ograničavaju izvoz\nBIA I GAŠIĆ IZGUBILI SLUČAJ: Dumanović tvrdio da su korumpirani pa pobedio na Sudu\nU Ukrajini se sprema prevrat 1. decembra!?


Đorđević odlazi, dolazi Kokoškov? | Moja Vojvodina\nUpdated: 14 septembra, 2019\nIgor Kokoškov mogao bi da nasledi Aleksandra Đorđevića na mestu selektora košarkaške reprezentacije Srbije, piše štampa.\nUtakmica protiv Češke za 5. mesto na Svetskom prvenstvu u Kini mogla bi da bude i poslednja za Đorđevića u ulozi selektora. Njegov ugovor s Košarkaškim savezom Srbije ističe sa završetkom Mundobasketa, a “Novosti” pišu da će loš plasman na Svetskom prvenstvu, na kome se računalo čak i na zlatnu medalju, samo učvrstiti njegovo uverenje da je došlo vreme da kormilo reprezentacije prepusti nekom drugom.\nKako piše “Politika”, Đorđević je o tome mnogo pre ovog šampionata razgovarao s predsednikom Košarkaškog saveza Srbije (KSS) Predragom Danilovićem i generalnim sekretarom Dejanom Tomaševićem. Imajući u vidu da je proletos započeo projekat oživljavanja Virtusa iz Bolonje, da mu je taj klub dao odrešene ruke da uspostavi kompletan sistem rada (čak i neke stvari koje se tiču menadžmenta), nerealno je da istovremeno sedi na dve tako vruće stolice, ocenjuje taj list.\nGlavni kandidat za novog selektora, prema saznanjima “Novosti”, jeste Igor Kokoškov, asistent u stručnom timu Sakramento kingsa u NBA, koji je pre dve godine u Istanbulu kao selektor Slovenije osvojio titulu evropskog šampiona, upravo pobedivši Srbiju u finalu.\nNije tajna da u KSS-u već izvesno vreme razmišljaju o Đorđevićevom nasledniku, piše “Politika” i navodi da je, prema njihovim saznanjima, ime koje se najčešće pominje poslednjih meseci Saša Obradović, trener Monaka.\nĐorđević je sa reprezentacijom Srbije osvojio tri srebra, 2014. na Svetskom prvenstvu, 2016. na Olimpijskim igrama i 2017. na Evropskom prvenstvu. Ušao je u istoriju ovog sporta kao jedini koji je stizao do finala tri najveća takmičenja i kao igrač i kao selektor.\nPrevious articlePOJAVIO SE JEZIV SNIMAK SAOBRAĆAJNE NESREĆE U FUTOGU: Pokosio biciklistu dok je prelazio ulicu\nNext articleFOTO: Zaplenjena tona i po marihuane na Gradini\nKošarka MOJA VOJVODINA - 8 septembra, 2019\nKošarka MOJA VOJVODINA - 31 avgusta, 2019\nKošarka MOJA VOJVODINA - 9 avgusta, 2019\nKošarka MOJA VOJVODINA - 4 avgusta, 2019


OBELEŽEN DAN VOJNIH VETERANA – 4. DECEMBAR »\n5. decembra 2020. Sajt Kluba\t2020, Arhiva vesti\nOBELEŽEN DAN VOJNIH VETERANA – 4. DECEMBAR\nZa dan vojnih veterana određen je 4. decembar kada je 1912. godine potpisano primirje u Prvom balkanskom ratu između Saveznika Srbije, Crne Gore, Grčke i Bugarske, sa jedne strane, i Osmanske carevine, kao poražene, sa druge strane.\nDan Vojnih veterana – 4. decembar obeležen je brojnim manifestacijama.\nMinistar odbrane dr Nebojša Stefanović i Načelnik Generalštaba Vojske Srbije general Milan Mojsilović vojnim veteranima čestitali su Dan vojnih veterana.\nMinistar odbrane dr Nebojša Stefanović položio je venac na Spomenik neznanom junaku na Avali, a sa NGŠ Vojske Srbije priredio je prijem za delegaciju vojnih veterana. U delegaciji su bili predsednik Kluba generala i admirala Srbije general-potpukovnik Milomir Miladinović, predsednik SUBNOR-a Srbije generl-major Vidosav Kovačević i član Udruženja porodica ratova 1900 – 1999. Vlada Purković.\nNa Spomenik Večna vatra, na Ušću, cveće je položila delegacija Kluba u sastavu: generali dr Luka Kastratović, predsednik Izvšnog odbora Kluba i članovi Izvršnog odbora Ljubomir Bajić i Miroslav Filipović.\nKraj Spomen-kosturnice vojnika stradalih u srpsko-turskim ratovima i srpsko-bugarskom ratu, Spomen-kosturnice branilaca Beograda u Prvom svetskom ratu i Spomenika oslobodiocima Beograda u Drugom svetskom ratu cveće je položio član Izvršnog odbora general Vukajlo Čađenović.


Rami ne sme da izađe na oči navijačima bivšeg kluba: Ne putuje u Valensiju na prijateljsku utakmicu\nŠtoper je na ratnoj nozi sa Slepim miševima i sada strahuje od reakcije simpatizera kluba, ali i nekadašnjih saigrača.\nNovi igrač Milana Adil Rami (28) se na tako loš način rastao sa Valencijom da ne sme da otputuje u ovaj grad na prijateljsku utakmicu iz straha da će navijači kluba želeti da se obračunaju sa njim. Rossoneri će večeras igrati pripremni meč protiv Slepih miševa, a Francuz je ostao u Italiji jer su Španci besni na njega.\nSve je počelo u septembru 2013. godine kada se Rami sukobio sa tadašnjim trenerom ekipe Miroslavom Đukićem. Srpski stručnjak je odlučio da štoper trenira odvojen od ostatka ekipe, a na kraju je i prosleđen u Milan na pozajmicu kako dalje ne bi rušio atmosferu u klubu.\nKada je došlo vreme da Rossoneri otkupe Ramijev ugovor igrač se oglasio preko Twittera i oštro kritikovao Valenciju, upravu i predsednika kluba, jer su po njemu suviše zatezali u pregovorima. Defanzivac se posvađao i sa medijima iz španskog grada.\nKontroverzni igrač je po prelasku u Milan okačio sliku iz trofej sobe evropskog giganta aludirajući na razliku u klasi ova dva kluba. Zato se čelnici Milana plaše da bi Ramijevi bivši saigrači mogli da ga namerno povrede jer nisu zaboravili kako se ponašao.\nNjegovo ponašanje više bode oči kada se pogleda ova slika iz 2011. godine kada je ljubio grb Valencije na promociji.\nObjavio Vukašin у 17:11\nPola veka Labuda koji je kratko leteo i za kojim je plakao ceo svet... Čak i Kapelo (VIDEO)\nKada je imao 15 godina, lekar mu je rekao da prestane da trenira fudbal zbog skočnih zglobova, inače će završiti u invalidskim kolicima. Nij...\nVreme je da Milan zgrabi što mu se nudi\nEkipa iz Firence je užasna na strani ove sezone i još nema pobedu. Liga Šampiona na talonu, rivali vas guraju da pokupite sve što je pred...\nBlanc: Lavezzi može da ide... u Juve ili Milan\nFudbaler PSG-a Ezequiel Lavezzi odbio je ponudu novog ugovora od strane tog kluba, i sada je bliži transferu nego ikada. Sadašnji ugovor m...\nMilan kupuje u Čempionšipu\nEkipa je pred promenom vlasnika, očekuje se neki novi Milan, a transfer "mete" su već naciljane. Mnogo toga će se promeniti u ...\nTuga od fudbala, Inzaghi i Gattuso bratski ginu, Milan odbija pozivnice u Ligu Šampiona\nDonnarumma spasao Milan u Bolonji. Užasna utakmica, loš fudbal i adekvatnih 0:0 koji ne odgovaraju Bologni i Milanu. Možda nešto više znač...\nSuso izvadio kestenje iz vatre: Milan jurio i prestigao Sampdoriju\nOdlični vezista heroj preokreta Rossonera - 3:2. Bilo je teško, proliveno je mnogo znoja, ali Milan se ponovo raduje pobedi! Ovoga puta pr...\nAbanda potpisao za Milan\nPrvo u nizu pojačanja iz Monaca. Milan je danas zvanično potvrdio da je potpisao ugovor na četiri i po godine sa Leroyom Abandom iz Mona...\nZvonimir Boban opet polio "Milaniste" hladnom vodom\nOglasila se nekadašnja "desetka" Milana, navijačima u poslednjih nekoliko godina njegove izjave nikako nisu muzika za uši... Z...\nMilan-Chievo, verovatni sastav i formacija timova


NSRS: Unaprijeđen položaj boračkih kategorija – mojKontakt portal – Radio Televizija Kontakt\nNSRS: Unaprijeđen položaj boračkih kategorija\nĐokić je podsjetio da je planirani budžet za boračko-invalidsku zaštitu u 2013. godini iznosio 224.659.600 KM.\nOn je naveo da je vidljivo da je budžet za boračko-invalidsku zaštitu u 2013. godini, povećan za 40.480.600.00 KM u odnosu na budžet za 2011. godinu.\n“Povećanje budžeta za boračko-invalidsku zaštitu u 2012. i 2013. godini u odnosu na budžet iz 2011. godine najbolje pokazuje koliko je unaprijeđen ukupan položaj ovih kategorija, odnosno najbolje odražava finansijske efekte primjene važećeg zakona”, rekao je Đokić, predstavljajući Informaciju o efektima primjene Zakona o pravima boraca, vojnih invalida i porodica poginulih boraca Odbrambeno-otadžbinskog rata Republike Srpske.\nNaglasio je da je poseban kvalitet u novom zakonskom rješenju što se prvi put planski pristupilo zapošljavanju boračkih kategorija. “Ostvareni efekti primjene ovog zakona ogledaju se u unapređenju položaja boraca uvođenjem mjesečnih primanja, koja trenutno ostvaruje 52.291 korisnik”, dodao je Đokić.\nPrema njegovim riječima, efekti se ogledaju i u poboljšanju materijalnog položaja najtežih vojnih invalida, odnosno povećanjem iznosa mjesečnih novčanih primanja, kojim je obuhvaćeno 4.705 korisnika.\n“Povećanjem iznosa mjesečnih primanja poboljšan je materijalni položaj za 798 porodica poginulih boraca. Efekti se ogledaju i u ostvarivanju prava vojnih invalida i članova porodica poginulih boraca pod povoljnijim uslovima i korištenje prednosti utvrđenih Zakonom”, istakao je Đokić.\nOn je rekao da se efekti zapošljavanje boraca i djece poginulih boraca viljivi i u realizaciji projekat zapošljavanja i samozapošljavanja.\n“Prema projektu započetom u 2012. godine, čija je ukupna vrijednost pet miliona KM, planirano je zapošljavanje i samozapošljavanje 1.333 lica iz ovih kategorije, od kojih je realizovano za 778 lica, za šta je utrošeno 2.866.518,40 KM”, pojasnio je Đokić.\nPoslanik SNSD Dušica Savić ocijenila je da su efekti primjene navedenog zakona vidljivi i da je poboljšan položaj boračkih kategorija. Ona je navela da resorno ministarstvo ulaže napore da se riješi problem stambenog zbrinjavanja boračkih kategorija.\nPoslanik SDS Miroslav Kojić tvrdi da efekti navedenog zakona nisu vidljivi i da su boračke kategorije, kako kaže, u lošem položaju.\n“Katastrofalno je što je zakonskim rješenjima predviđeno oduzimanje prava dijelu boračkih kategorija. Nedopustivo je što raspravi o ovoj tački ne prisustvuju predstavnici BORS”, kaže Kojić.\nRAZMOTREN REVIZORSKI IZVЈEŠTAЈ MINISTARSTVA POLJOPRIVREDE\nNarodna skupština razmotrila je revizorski izvještaj o reviziji zbirnih godišnjih finansijskih izvještaja Ministarstva poljoprivrede, šumarstva i vodoprivrede za 2012. godinu. Glavni revizor Duško Šnjegota istakao je u završnoj riječi da, ukoliko resorno ministarstvo provede ključne preporuke iz revizorskog izvještaja, to će biti dokaz ključne uloge službe za reviziju.\nOn je pojasnio da ta služba ne revidira poslovanje Vlade u smislu njenog operativnog poslovanja, već revidira finansijski izvještaj ministarstava koja čine Vladu.\nOn je naveo da se jedan od osnovnih razloga koji je uticao na izražavanje negativnog revizorskog mišljenja odnosi na prekoračenje odobrenog budžeta za 2012. i stvaranje obaveza suprotno odredbama Zakona o budžetskom sistemu Republike Srpske.\nPredlagač je povukao sa dnevnog reda revizorske izvještaje o reviziji finansijskih izvještaja Doma zdravlja “Dr Mladen Stojanović” Laktaši za 2010. i 2011. godinu i o reviziji konsolidovanih finansijskih izvještaja za korisnike budžeta opštine Ugljevik za 2011. godinu.\nUSVOЈEN IZVЈEŠTAЈ O ADMINISTRATIVNOM NADZORU\nNarodna skupština usvojila je izvještaj o izvršenom administrativnom nadzoru nad radom jedinica lokalne samouprave za 2012. godinu. U njemu se navodi da je resorno ministarstvo izvršilo nadzor nad 52 akta u 23 opštine po raznim osnovama, nalažući tamo gdje su utvrđene nezakonitosti da budu otklonjene u zakonom predviđenom roku.\nParlament Srpske nije se izjašnjavao o revizorskim izvještaima o reviziji zbirnih godišnjih finansijskih izvještaja Ministarstva poljoprivrede, šumarstva i vodoprivrede za 2012. godinu. On je naveo da se jedan od osnovnih razloga koji je uticao na izražavanje negativnog revizorskog mišljenja odnosi na prekoračenje odobrenog budžeta za 2012. godinu i stvaranje obaveza suprotno odredbama Zakona o budžetskom sistemu Republike Srpske.\nNarodna skupština se po Poslovniku ne izjašnjava o revizorskim izvještajima.\nPoslanik SDS podnio ostavku na članstvo u skupštinskom Odboru za boračko-invalidsku zaštitu\nStudenti, jedna šoljica kafe nakon učenja poboljšava pamćenje!


Original postavio Bi2 Na ovom podforumu reč medij znači uljani terpentim i damar Il, ja ne kontam dobro ?\nOriginal postavio Ascaso Neverovatno, ali na forumu krstarice ne postoji ni jedan podforum koji bi se bavio kulturom ili umetnošću kao takvima, a ne njihovim fragmentima poput filma, slikarstva itd.\nMožda zato što ovde ne živi ni kultura ni umetnost, u principu? Odgovorite sa citatom\nOriginal postavio Bi2 Možda zato što ovde ne živi ni kultura ni umetnost, u principu? Odgovorite sa citatom\nSlikarstvo je sastavni deo kulture kao skupa ljudskih društvenih vrednosti, normi i tvorevina ljudskog društvenog delovanja. Međutim na ovom forumu slikarstvo je samo fragment kulture, jer je sama kultura fragmentirana - rascepana na razne oblasti, i samim tim nepostojeća. Umesto da postoji forum posvećen kulturi kao takvoj, a da na forumima slikarstvo, književnost (...) budu neke specifiče diskusije vezane za ove oblasi. Tako na primer na ovom forumu ne postoji mesto na kome bi se pričalo o nekom uličnom performansu ili nekoj umetničkoj instalaciji itd.\nOriginal postavio Ascaso Pa, šta je tu čudno? Ovde se svi grabe za lovu i "vlas". Nekad to rade kulturno, a često i vrlo nekulturno. A, narod to umetnički preživljava, pa svi zajedno možemo da se slikamo Odgovorite sa citatom\nOriginal postavio Bi2 Ovde se svi grabe za lovu i "vlas".\nOriginal postavio Ascaso Slikarstvo je sastavni deo kulture kao skupa ljudskih društvenih vrednosti, normi i tvorevina ljudskog društvenog delovanja. Međutim na ovom forumu slikarstvo je samo fragment kulture, jer je sama kultura fragmentirana - rascepana na razne oblasti, i samim tim nepostojeća. Umesto da postoji forum posvećen kulturi kao takvoj, a da na forumima slikarstvo, književnost (...) budu neke specifiče diskusije vezane za ove oblasi. Tako na primer na ovom forumu ne postoji mesto na kome bi se pričalo o nekom uličnom performansu ili nekoj umetničkoj instalaciji itd.\nKonkretno na ovom podforumu je bilo pokusaja (tema) da se ljudi pozovu na diskusiju o umetnosti i kulturi uopste, ali ti pokusaji su ostali bezuspesni.Mozda narod koji dolazi ovde nema vremena ili ne zeli jednostavno da se upusta u duze polemicke rasprave, teoretisanja i sl.Mozda...a mozda su i neki drugi razlozi u pitanju...


Lični i osetljivi podaci kao što su informacije o kreditnim karticama, poruke i fotografije preplavile su naš digitalni svet i privatnost je ugroženija više nego ikada. Iako stručnjaci na ovo stalno upozoravaju, najjača poruka stiže upravo danas, na dan Međunarodnog dana privatnosti podataka.\nLjudi se dele na one koji vole da poklanjaju i one koji vole da dobijaju poklone, ali ove 2020. koja nam je bila izazovna na toliko načina, svima će prijati da dobiju nešto lepo. Naravno, u ovo vreme kreće i grozničavo razmišljanje šta kupiti a da ne razočarate drage osobe i tada nastaju problemi.\nJoš od rane mladosti, TM Roh, predsednik i direktor odeljenja za mobilne komunikacije u kompaniji Samsung Electronics, je bio fasciniran inženjerstvom i tehnologijom. Ova godina je učinila da još više ceni sve što ona omogućava i što bi u budućnosti mogla da donese.


Mišelov predlog: Reforma proširenja EU ili novo ništa - Analiza - Nedeljnik Vreme\nVesnik nade ili zamajavanje na novi način: Šarl Mišel\nMišelov predlog: Reforma proširenja EU ili novo ništa\nUoči posete Zapadnom Balkanu predsednik Evropskog saveta Šarl Mišel predstavio je svoju ideju za „reformu politike proširenja“. Proces bi, po njemu, trebalo da bude "sektorski, postepen i reverzibilan". Detalji bi mogli da budu poznati nakon sastanka lidera EU i Zapadnog Balkana 23. juna u Briselu\nNakon što je predsednik Francuske Emanuel Makron predstavio svoju ideju o "Evropskoj političkoj zajednici“ koja ne uliva mnogo nade da bi Evropska unija u sagledivoj budućnosti mogla da primi nove članice, ove nedelje je predsednik Evropskog saveta Šarl Mišel, uoči svoje posete Zapadnom Balkanu, predstavio ideju kako da pristupni pregovori regiona postanu brži.\nOn je govoreći na Evropskom ekonomskom i socijalnom komitetu rekao da u ovom trenutku pregovori traju predugo, odugovlače se "iz dobrih i iz loših razloga". Zbog toga bi, kako je rekao, trebalo stvoriti novi zamah "za podsticaj reformi u regionu“.\nTo bi značilo "reformu pristupnog procesa" koji bi se bazirao na principu "više za više". To bi značilo progresivnu i postepenu integraciju što bi trebalo da građanima ponudi benefite evropskih integracije i pre formalnog članstva.\nPrema Mišelovom predlogu države kandidate za članstvo, što je i Srbija, trebalo bi "postepeno i fazno" integrisati u aktivnosti Evropske unije "nakon što se potvrdi da je zemlja usklađena sa evropskim pravom". To bi značilo više evropskih fondova i savetodavno mesto u nekim forumima odlučivanja unutar Unije.\n"Istovremeno, dostizanjem potrebnih merila zemlja bi imala pristup evropskim programima i fondovima u fazi pristupanja. Sa druge strane, ukoliko neka zemlja odustaje od vladavine prava neke od stečenih koristi tokom integracija mogu joj biti oduzete", pojasnio je Mišel uoči posete regionu.\nOn se osvrnuo i na predlog francuskog predsednika Emanuela Makrona o formiranju Evropske političke zajednice najavljujući da će tokom leta pokrenuti debatu o tome sa članicama EU. Iako bi deo te zajednice mogle da budu države regiona, Mišel smatra da bi ona trebalo da okupi pre svega prostor "od Rejkjavika do Bakua i Jerevena", kako bi se radilo na "promociji zajedničkih vrednosti i interesa na kontinentu".\nI tokom posete Srbiji Mišel je o svojoj ideji za "reformu politike proširenja" govorio na zajedničkoj konferenciji sa predsednikom Vučićem. Međutim, mediji nisu bili zainteresovani za tu ideju koliko za Makronov predlog, pa je tako glavna vest bila da Vučić daje podršku Makronovom predlogu, samo što nije objašnjeno u čemu se predlog sastoji.\nViše detalja o Mišelovom predlogu i stavovima država članica o tome trebalo bi da bude poznato nakon sastanka lidera Zapadnog Balkana i EU 23. juna u Briselu.\nNakon neuspeha EU da zbog bugarskog veta otvori pristupne pregovore sa Severnom Makedonijom i Albanijom, koje su formalno ispunile sve neophodne kriterijume za to, mnogi veruju da je kredibilitet EU i njene politike proširenja ozbiljno doveden u pitanje. Kako bi proces bio predvidljiviji i kredibilniji, najpre je usvojena nova metodologija 2020. godine takođe na predlog francuskog predsednika, kojom su tematski povezana poglavlja grupisana u šest klastera.\nMeđutim, ni ona nije dovela do značajnijih rezultata jer dve godine kasnije pregovori sa te dve balkanske države nisu otvoreni, a ni drugi kandidati nisu značajnije napredovali na putu ka EU.\nČitajte dnevne vesti, analize, komentare i ntervjue na www.vreme.com


Aleksić: Primena dogovora o izborima da počne najkasnije u septembru – DnevniZurnal\nPosted by Napisao admin May 7, 2021 5 Views\nŠOK ZA ANGELU MERKEL\nPotpredsednik Narodne stranke Miroslav Aleksić izjavio je danas da bi najkasnije do kraja septembra trebalo da počne primena dogovorenog u dijalogu o izbornim uslovima uz posredovanje EU, kako bi ostalo šest do devet meseci za „bar minimalno fer izbornu kampanju“.\n„Ako se to ne dogodi do kraja septembra, onda izbori moraju da budu odloženi. Do kraja septembra bi trebalo da imamo dogovorene stvari koje su opipljive i mogu se primeniti. Zato bi pregovori trebalo da počnu u junu“, rekao je Aleksić televiziji N1.\nOn je istakao da je uslov svih uslova sloboda medija i blagovremeno i istinito informisanje građana, i da se izborni proces mora unaprediti i sprečiti pritisak na birače.\n„Verujem da bi to mogla da bude polazna osnova za pregovore“, rekao je Aleksić.\n„Vlast mora da poštuje zakon kako bi bili održani fer izbori, a ne da nama čini ustupke, ili će biti novi bojkot, verovatno uz proteste i nemire nezadovoljnih ljudi, jer je danas u Srbiji mnogo više onih koji ne podržavaju režim od onih koji ga podržavaju“, dodao je.\nAleksić je, upitan o predizborima u opoziciji na kojima bi bio određen kandidat opozicije za gradonačelnika Beograda, rekao da se Narodna stranka tome protivi, jer bi SNS mogao da pošalje svoje ljude da glasaju, pa da „kao najbolji kandidat bude izabran recimo Miša Vacić“.\n„Sada nam gori kuća i grupa prevaranata upravlja Srbijom i zato ne možemo da se igramo, nego moramo da se borimo protiv njih. Aleksandar Vučić, Ana Brnabić, Siniša Mali, Branislav Nedimović, Goran Vesić – njima više priliči da snimaju srpsku varijantu serije ‘Mućke’ nego da upravljaju Srbijom“, rekao je Aleksić.\nPotpredsednik Narodne stranke je, povodom odlaganja pripremnog ročišta u predmetu „Jovanjica 2“, ocenio da će se „to događati sve više“, jer bi taj predmet trebalo da dovede do optužnice „Jovanjica 3“ koja bi obuhvatila nalogodavce iz vrha vlasti.\n„Njihov cilj je da se to odlaže što duže, jer nemaju odgovor, čak razmišljaju i o legalizaciji kanabisa u medicinske svrhe. ‘Jovanjica’ je Ahilova peta režima i kad-tad će se saznati puna istina“, zaključio je Aleksić.


RT: EU je od sada postala "problem" - BIGportal.ba\nNacionalističke partije postigle su veliki uspeh na izborima za parlament EU, jer su se pro-EU centrističke stranke distancirale od običnih ljudi, ističe RT.\nPrema mišljenju analitičara koji su govorili za Raša tudej, EU je sada postala “problem”.\nIzlazne ankete pokazuju da su desničarske i evroskeptične stranke ostvarile značajan napredak na izborima za Evropski parlament, koji su završeni u nedelju.\nKao rezultat toga, proevropski blok EPP i Socijaldemokratski savez sada su izgubili svoju kombinovanu većinu.\nPoraz tih stranaka u bloku “nije iznenađujuć kada pogledamo širu sliku”, izjavio je za RT za Uli Brukner, profesor evropskih studija na Univerzitetu Stanford u Berlinu, prenosi Sputnjik.\nPrema Bruknerovim rečima, izborni rezultati predstavljaju ozbiljan izazov Briselu kada je u pitanju ujedinjena, integrisana Evropa. “U prošlosti smo imali konsenzus o opštoj naraciji da su evropske integracije kao takve dobre jer donose mir, stabilnost, prosperitet. Evroskeptičke stranke su razbile ovaj konsenzus”, naglasio je Brukner, dodajući da politički pokreti širom kontinenta sada taj blok vide „ne kao rešenje za Evropu, već kao problem“.\nZamah evroskeptičnih stranaka intenzivno se osetio u Francuskoj, gde je stranka Nacionalno okupljanje Marin le Pen osvojila više glasova od stranke Republika u pokretu Emanuela Makrona.\nDenis Franceskin, predstavnik nacionalnog skupa u Vašingtonu, izjavio je da uspeh evroskeptičkih stranaka pokazuje rastuće nezadovoljstvo unutar tog bloka.\n“Sama struktura Evropske unije doživela je neuspeh”, izjavio je Franceskin za RT.\nMnoge zemlje su sada shvatile da EU nije rešenje, već je zapravo problem.\nPolitičko rivalstvo između rastućeg evroskeptičkog pokreta i probriselskog bloka može se posmatrati kao “zdrav razum” u odnosu na “globalizam”, tvrdi Maksimilijan Krah, političar koji pripada Alternativi za Nemačku (AfD).\nGovoreći o izbornim uspesima koje je postigla njegova stranka, Krah je optužio politički establišment svoje zemlje da nema sluha za potrebe običnih Nemaca.\n“Za razliku od njih, mi imamo svoju bazu u ruralnim područjima, gde žive obični ljudi”, ocenjuje Krah.


22.11.2019 / 17:12 Politika - Osuđena zbog pronevjere novca\nŠef Kluba zastupnika SDA u Skupštini Kantona Sarajevo Mahir Dević uputio je danas inicijativu za smjenu članice Nadzornog odbora preduzeća "Sarajevo-šume" Zarfe Dupovac, ...\n... koja je bila direktorica i šefica računovodstva Zavoda za zbrinjavanje mentalno invalidne djece i omladine Pazarić.\n- Dupovac je kao rukovodilac Zavoda Pazarić usmenim putem donijela odluke o nabavci robe i izvođenju građevinskih radova za firmu "Tisa promet" iz Hadžića čiji je vlasnik njen suprug Redžo Dupovac. Samo imenovanje osobe koja je osuđena za pronevjeru novca u Pazariću i koja nosi značajnu odgovornost za sve što se dešavalo u toj ustanovi proteklih godina predstavlja ozbiljno narušavanje moralnog kodeksa i institucija KS. Zato tražimo da Vlada KS i Skupština KS pokrenu hitnu smjenu Zarfe Dupovac, kao i da ministar privrede KS Haris Bašić, nadležan za rad "Sarajevo-šuma", uputi izvinjenje javnosti zbog ovog propusta. Nakon što su Vlada FBiH, Tužilaštvo i inspekcije poduzele korake po pitanju Zavoda Pazarić, očekujemo i od Vlade KS da postupi isto - kaže se u inicijativi.\nNavedeno je i to da su u toku konsultacije s klubovima zastupnika u Skupština KS. Podršku inicijativi su već potvrdili klubovi Demokratske fronte (DF) i Saveza za bolju budućnost (SBB), a očekuje se podrška i ostalih.


Protest u Budimpešti protiv zakona koji može da ukine Sorošev univerzitet\nM. K. 2. aprila 2017. 19:11\nViše hiljada mađarskih i stranih studenata, profesora i građana protestovalo je danas u Budimpešti tražeći od vlade da povuče nacrt zakon koji bi mogao da dovede do zatvaranja univerziteta čiji je osnivač milijarder Džordž Soroš.\nDemonstranti koji su prošetali od Korvinovog univerziteta do Soroševog Centralnoevropskog univerziteta (CEU), a zatim do parlamenta, tvrde da je zakon napad na slobodu obrazovanja, prenosi Rojters.\nMađarski premijer Viktor Orban optužio je ranije Centralnevropski univerzitet za izdavanje lažnih diploma i kršenje mađarskih zakona što ova visokoškolska ustanova negira.\n„Mađarska je suverena zemlja, podržava znanje u svim slučajevima ali ne toleriše prevare. Nijedan milijarder nije iznad zakona, i zato ovaj univerzitet mora da poštuje zakon“, rekao je tada Orban.\nCEU je u saopštenju odbacio te navode i dodao da radi u skladu sa zakonom te da je akreditovan za izdavanje mađarskih i američkih diploma.\nPrema nacrtu zakona, o kojem će mađarski parlament raspravljati sledeće nedelje, strani univerziteti moraju da imaju kampus u Budimpešti i u matičnoj zemlji.\n„Došli smo ovde zato što partija Fides pravi autokratiju a mi želimo da podržimo slobodno obrazovanje kao što je CEU sada, Korvin bi mogao da bude sledeći“, rekao je Milan Holper, student na univezitetu Korvin.\nPored studenata i profesora, podršku CEU izrazilo je više od 500 vodećih međunarodnih akademika, među kojima je i 17 nobelovaca.\nAmerički Stejt department je u saopštenju naveo da je CEU „vodeća akademska institucija“ koja promoviše akademsku izuzetnost i kritičko razmišljanje, i zatražio od vlade da izbegne svaku „pravnu akciju koja bi ugrozila njegovo delovanje ili nezavisnost“.


Aerodromi u blizini Novog Sada No ratings yet.\nRepublika Srbija za sada broji dva aerodroma na kojima su zastupljeni komercijalni letovi. Nažalost, ni jedan nije u Novom Sadu, ali je sve dobro organizovano tako da vam prevoz od aerodroma do Novog Sada neće biti prepreka.\nAerodrom Nikola Tesla, je najveći aerodrom u Srbiji sa komercijalnim letovima. Na ovom aerodrom sleću, ali i poleću avioni low cost kompanija, kao što je naprimer Wizz air, ali tu su, pored naravno Air Serbia i Alitalia, Austrian Airlines, Tarom i mnogi drugi.\nAerodrom je smešten u Surčinu, nadomak Beograda, na 75 kilometara do Novog Sada. Organizovanih prevoznika sa aerodroma do Novog Sada ima, ali ih prethodno morate kontaktirati kako bi vas sačekali na aerodromu i dovezli u Novi Sad na željenu adresu.\nZa vas izdvajamo samo neke agencije koje pružaju ovakav vid usluge:\nAerodrom Konstantin Veliki- se nalazi u Nišu, gradu koji je 270 kilometara udaljen od Novog Sada.\nNa ovom aerodromu sleću avioni najpoznatijih low cost kompanija kao što su Wizz air i Ryanair.\nSportski aerodrom Čenej, nalazi se na svega 14 kilometara od Novog Sada, na putu za Suboticu. Prelepi ambijent u kome je smešten aerodrom i niz aviona za panoramsko razgledanje grada neće vas ostaviti ravnodušnim.\nNa ovom aerodromu se svake godine organizuje aero-miting, učestvuje oko 40 letelica i manifestacija traje oko 6 časova.\nIako je ovo najbliži aerodrom Novom Sadu, nažalost na njemu nisu zastupljeni komercijalni letovi.\nZa više informacija pogledajte njihovu facebook prezentaciju.


Organi uprave ne obavljaju svoj posao u interesu građana – Vaša Prava BiH\nOrgani uprave ne obavljaju svoj posao u interesu građana\nVaša prava Bosne i Hercegovine objavila analizu o stanju u vezi sa (ne)uplatom doprinosa u BiH\nZakon o doprinosima na državnom nivou najefikasnije rješenje\nSarajevo, 3. maj, 2006. – Udruženje Vaša prava BiH (VPBiH) objavilo je pravnu analizu o stanju (ne)uplate doprinosa u BiH i posljedicama koje iz toga proizlaze. Analizirani su zakoni iz ove oblasti, a iskustvo iz dugogodišnje prakse u radu sa hiljadama korisnika je pretočeno u ključne komentare, zaključke i preporuke. Među ključnim problemima u analizi je istaknuto da nadležni organi uprave ne poduzimaju gotovo ništa kako bi inicirali masovniju uplatu doprinosa što su i po zakonu obavezni. Kao preporuku VPBiH izdvajaju jedinstven stav da zakon na državnom nivou može potaknuti ozbiljnije rješavanje ovog problema.\nU FBiH korisnici imaju problema zbog neuplaćenih doprinosa ali i u pribavljanju listinga, jer službenici insistiraju na podnošenju zahtjeva u pisanoj formi, što je u suprotnosti sa Zakonom o upravnom postupku i Zakonom o slobodi pristupa informacijama. Postupak prinudne naplate doprinosa se ne ostvaruje u sudskom, nego u upravnom postupku, pa se sud oglašava apsolutno nenadležnim (stav Vrhovnog suda FBiH, kao i Kantonalnog suda u Sarajevu), kao što se i uplata doprinosa rješava između obveznika doprinosa (poslodavca) i fonda osiguranja u upravnom postupku. Problem predstavlja i stav Federalnog zavoda za zapošljavanje da je obveznik osiguranja dužan kontinuirano, za svaki mjesec i sve uposlenike uplatiti doprinose za slučaj nezaposlenosti, što je također u suprotnosti sa stavom sudske prakse, odnosno Vrhovnog suda FBiH, koji je stanovišta da nezaposlena osoba ima pravo na novčanu naknadu za vrijeme nezaposlenosti i u slučaju kada su pomenuti doprinosi plaćeni naknadno.\nU Republici Srpskoj također se od početka 2004.godine osnovni sudovi oglašavaju nenadležnim po tužbama za uplatu doprinosa i upućuju tužitelje-osiguranike na pokretanje upravnih postupaka. Ovdje je sudska praksa uticala na promjenu postupanja organa uprave i bila povod za Izmjene i dopune Zakona o penzijskom i invalidskom osiguranju, kojima je akcenat prinudne naplate doprinosa stavljen na Poresku upravu, što je za osiguranika puno povoljnije.\nIstovremeno, činjenica je da nadležni organi uprave odbijaju postupanja, odnosno ne preduzimaju gotovo ništa u cilju poboljšanja naplate doprinosa, što je u suprotnosti sa zakonskim obavezama. Zakonom o doprinosima i provedbenim propisima, predviđena je nadležnost Poreske uprave u oba entiteta za prinudnu naplatu doprinosa. Međutim, analiza dosadašnje prakse pokazala je da isti ne postupaju u skladu sa datim ovlaštenjima, što dovodi do štetnih posljedica po osiguranika.\nU skladu sa navedenim, Vaša prava Bosne i Hercegovine su objavila i svoju preporuku za trajno rješenje ovog problema – da se jedinstvenim zakonom na nivou države uredi oblast doprinosa i uplate istih, imajući u vidu da različita rješenja i postupanja, te nejednak nivo zaštite prava onemogućava efikasno rješavanje ovih pitanja i zaštitu osiguranika i njihovih prava u skladu sa međunarodnim i Ustavom zagarantovanim standardima.


MLAĐAN DINKIĆ ZADUŽIO SRBIJU 770 MILIONA DOLARA: Pre tri dana ISTEKAO rok za otplatu (INFO) | DNEVNE\nMLAĐAN DINKIĆ ZADUŽIO SRBIJU 770 MILIONA DOLARA: Pre tri dana ISTEKAO rok za otplatu (INFO)\nSveti arhangel Mihailo, koji je proslavljen 21. novembra, bio je crveno slovo i u dužničkom kalendaru srpskih javnih finansija. Kako se pre tri dana pohvalio predsednik Aleksandar Vučić, tog dana otplaćen je deo dolarskog duga od 770 miliona dolara.\n“Politika” nezvanično saznaje da je reč o dugu po osnovu dolarskih obveznica koje su emitovane 21. novembra 2012. godine, u vreme kad je ministar finansija bio Mlađan Dinkić. To su petogodišnji dužnički papiri, emitovani po kamati od 5,25 odsto.\nTime su ukupna državna dugovanja smanjena sa 24,11 milijardi evra (koliko su iznosila 30. septembra ove godine) na 23,6 milijardi, zaključno sa 21. novembrom. To znači da je dug za mesec dana smanjen za oko pola milijarde evra.\nLjubodrag Savić, profesor Ekonomskog fakulteta, kaže da udeo javnog duga u BDP-u za zemlje koje se zadužuju u stranoj valuti ne predstavlja realni pokazatelj o zaduženosti zemlje.\n– Jer, kada dinar jača, onda udeo javnog duga u BDP-u pada. Dok kada, sa druge strane, naša nacionalna valuta slabi, udeo državnih dugovanja raste. Zbog toga je mnogo realniji pokazatelj ukupan javni dug u nominalnom iznosu, odnosno iskazan u evrima, zaključuje Savić.


Evropska agencija za rekonstrukciju - EAR\nOrganizacija za evropsku bezbjednost i saradnju - OEBS\nUSAID/CHECCHI COMPANY CONSULTING, INC.\nUzimajući u obzir specifičnost poslovanja Uprave za kadrove, veliki akcenat ovaj državni organ stavlja i na uspostavljanje saradnje sa institucijama koje su svojim ekspertskim i tehničkim kapacitetima u mogućnosti da pruže adekvatnu saradnju u cilju što efikasnijeg i kvalitetnijeg poslovanja ovog organa.\nU tom smislu, Uprava za kadrove održava intenzivne kontakte sa svim državnim organima Republike Crne Gore i međunarodnim organizacijama i institucijama koje su aktivne u Crnoj Gori.\nKoordinacioni sastanci sa pretstavnicima crnogorskih državnih organa\nU cilju efikasne saradnje Uprave za kadrove sa državnim organima Republike Crne Gore, u okviru plana aktivnosti Uprave za kadrove u toku je realizacija niza seminara i okruglih stolova sa kontakt osobama imenovanim od strane navedenih organa.\nCilj realizacije navedenih aktivnosti je obezbjeđenje što kvalitetnije saradnje Uprave za kadrove i državnih organa kroz upoznavanje kontakt osoba sa funkcijama i zadacima Uprave za kadrove, planiranim aktivnostima ovog organa, postupcima i procedurama Uprave za kadrove kao i očekivanim inputima saradnje od strane kontakt osoba.\nKoordinacioni sastanci sa predstavnicima međunarodnih orgnizacija i institucija\nUprava za kadrove je u proteklom periodu realizovala niz sastanaka sa potencijalnim donatorima, tj. međunarodnim organizacijama koje su aktivne u Crnoj Gori i koje svojim programima pružaju stručnu i finansijsku podršku reformi cjelokupnog crnogorskog upravnog sistema.\nU tom smislu intenzivirana je i saradnja sa predstavnicima sljedećih institucija: Evropska agencija za rekonstrukciju – EAR, Organizacija za Evropsku bezbjednost i saradnju – OEBS, Svjetska banka, Fondacija Institut za otvoreno društvo – kancelarija u Podgorici, Program za razvoj Ujedinjenih nacija – UNDP, Konrad-Adenauer Stiftung, Ambasada Republike Grčke, Ecole Nationale d'Administration – ENA, USAID/CHECCHI Company Consulting Inc.\nYou are here: Saradnja


Saobraćajno inženjerstvo - Univerzitet "Privredna akademija"Brčko distrikt BiH\nUniverzitet "Privredna akademija"Brčko distrikt BiH > Saobraćajno inženjerstvo\nSAOBRAĆAJNO INŽINJERSTVO (Drumski i gradski saobraćaj)\nCiljevi studijskog programa su osposobljavanje diplomiranih inženjera drumskog i gradskog saobraćaja za uspješno obavljanje poslova iz oblasti Saobraćajnog inženjerstva.\nStudent koji odbrani diplomski rad poslije položenih svih nastavnih predmeta predviđenih nastavnim planom i programom za osam semestara dobija uvjerenje o završenom studijskom program sa 240 ECTS bodova, i to diplomirani inžinjer drumskog ili gradskog saobraćaja – 240 ECTS.\nStudent koji odbrani magistarski rad poslije položenih svih nastavnih predmeta predviđenih nastavnim planom i programom za dva semestara dobija uvjerenje o završenom studijskom program sa 60 ECTS bodova, i to magistar drumskog i gradskog saobraćaja – 60 ECTS.\nStudent koji odbrani doktorsku disertaciju poslije položenih svih nastavnih predmeta predviđenih nastavnim planom i programom za šest semestara dobija uvjerenje o završenom studijskom program sa 180 ECTS bodova, i to doktor saobraćajnih nauka– 180 ECTS.\nStudijski program SAOBRAĆAJNO INŽENJRSTVO ima niz definisanih ciljeva koji vode formiranju dobro obučenih inženjera, koji imaju neophodna teorijska i bogata praktična znanja i vještine za obavljanje svoje profesije. Svršeni studenti Studijskog programa Saobraćajno inženjerstvo su opredijeljeni za permanentno usavršavanje, a sposobni su da po prijemu na radno mjesto mogu efikasno, brzo i pouzdano da prihvate odgovornost za povjereni posao, da na poslu samostalno, ili u timu, daju svoj puni stručni doprinos prosperitetu u radnom okruženju i društvu u cjelini. Pri tome, studijski program će se kontinuirano analizirati, porediti sa srodnim programima na drugim visokoškolskim ustanovama i stalno unapređivati i poboljšavati.\nCiljevi Studijskog programa SAOBRAĆAJNO INŽENJRSTVO usmjereni su ka studentima i obuhvataju:\nUsvajanje osnovnih znanja iz disciplina koje omogućavaju razumijevanje i olakšavaju sporazumjevanje i komunikaciju sa drugim strukama i afirmiše multidisciplinarnost radnih timova, na koju će inženjeri drumskog saobraćaja osnovnih studija biti upućeni na radnom mjestu.\nUsvajanje neophodnih znanja iz informatičkih tehnologija i kompjuterskih viještina u cilju ovladavanja osnovnim programskim paketima koji se koriste u opštem i poslovnom korišćenju računara.\nSavladavanje osnovnim analitičkim tehnikama, obradom i prezentacijom rezultata i analiza u saobraćaju. Osposobljavanje za brzo i efikasno uključivanje svršenih studenata u poslovni proces i efikasno profesionalno angažovanje na radnom mjestu.Razvijanje samopouzdanja i sigurnosti svršenih studenata u svoje znanje i vještine, te sposobnosti za kritički i samokritički pristup u mišljenju. Razvijanje svesti o potrebi permanentnog obrazovanja i usavršavanja tokom čitave profesionalne karijere svršenih studenata. Izgradnja profesionalne etike u radu i odgovornosti na poslu.Visok nivo kvaliteta realizacije nastavnog procesa u saobraćajnom inženjerstvu.\nU Studijski program uvršćeni su odgovarajući nastavni predmeti, razrađena je metodologija savladavanja opšteobrazovnih, stručnih, a naročito, stručno-aplikativnih predmeta kroz, pažljivo izabrane auditorne vježbe, izradu seminarskih radova, kritičko analiziranje i poređenje slučajeva iz prakse itd. Pri tome, nastavni proces se zasniva na razumljivo prezentovanom gradivu i savremenim nastavnim sredstvima koja su studentu na raspolaganju: računarima, najnovijoj literaturi i neposrednom kontaktu sa nastavnicima i saradnicima. Dragocjeni neposredni kontakt sa poslovnim procesom studenti ostvaruju kroz praktičnu nastavu u privrednim organizacijama, čime se nastavni proces zaokružuje obogaćujući studente važnim praktičnim znanjima i iskustvima.\nNastava na studijskom programu sastoji se od predavanja, auditornih vježbi , praktičnih vježbi , seminarskih radova , prezentacija , konsultacija itd., što zavisi od samog predmeta, prirode njegovih ciljeva i očekivanih ishoda.


Evropski semestar Rumunije\nKao sastavni deo evropske zajednice, Rumunija ima sada misiju da ispuni tačke naše zajedničke agende, rekao je predsednik Klaus Johanis.\nPrimljena u komunitarne strukture 1. januara 2007. godine, Rumunija je po prvi put predsedavajuća Savetom Evropske unije. Semestarski mandat je preuzela od Austrije te će ga predati Finskoj. U ovom periodu, potrebno je upravljati ozvaničenjem Bregzita, koje je predvidjeno za mart mesec, i utvrditi smernice budućeg finansijskog okvira za 2021-2027. godinu, kao i koherentnu strategiju migracije. 257 dosijea će biti raspravljeno u roku od četiri meseca, jer u maju počinje predizborna kampanija za evroparlamentarne izbore. Povodom zvaničnog preuzimanja predsedničkog mandata, u Bukureštu su juče boravili predsednik Evropske komisije Žan-Klod Junker i Koledž komesara, kao i predsednici Evropskog parlamenta i Evropskog saveta, Antonio Tajani i Donald Tusk. Svećanosti su održane u emblematičnoj zgradi Bukurešta- Rumunskom Ateneumu, gde je održan koncert Orkestra Evropske unije.\nNajvažniji rumunski i komunitarni zvaničnici su u svojim govorima izrazili uverenje da će rumunsko semestarsko predsedništvo biti uspešna priča. U govoru na rumunskom jeziku, koji je dirnuo publiku, predsednik Evropskog saveta Donald Tusk je priznao koliko mu znače dela istaknutih rumunskih intelektualaca ili uspesi rumunskih sportista: “Epizoda koja je upečatljivo utisnuta u moje sećanje je finale Kupa evropskih šampiona iz Sevilje 1986. godine, kada je Steaua iz Bukurešta pobedila FK Barselonu. Želeo bih da svim Rumunima uputim apel da u Rumuniji i Evropi osnove naše političke civilizacije- odnosno slobodu, integritet, poštovanje istine u javnom životu, pravne države i Ustava brane istom odlučnošću kojom je Helmut Dukadam branio četiri penala za redom.”\n“2019. će biti veoma važna godina za Rumuniju i Evropu, a Rumunija će koordinirati Savet Evropske unije u trenutku u kojem Evropljani zahtevaju efikasniju Evropu, rekao je predsednik evropskog parlamenta Antonio Tajani. On, kao i predsednik Evropske unije Žan-Klod Junker, ponovili su uverenje da Rumunija mora biti u članstvu Šengena.\nŠef rumunske države Klaus Johanis je tvrdio da istovremeno sa predsedničkim mandatom na čelu Saveta Evropske unije, Rumunija preuzima najznačajniju ulogu na evropskom nivou, a glavni cilj je učvršćenje snažnije Evrope: “Kao sastavni deo evropske zajednice, Rumunija ima sada misiju da ispuni tačke naše zajedničke agende. Više jedinstva i kohezije- ovo je put koji mi predlažemo za narednih šest meseci i koji moramo svi pratiti sa doslednošću.”\nPredsednica rumunske vlade Viorika Dančila je rekla sledeće: “Dokazaćemo da je Rumunija u potpunosti zaslužila ulogu i položaj punopravne članice Evropske unije. Dokazaćemo da Rumunija zaslužuje poštovanje evropske zajednice i status ravnopravnog partnera u velikoj evropskoj izgradnji.”\nNije, medjutim, sve bilo svećano sinoć iu Bukureštu, u čijem centru, iako je pao sneg, održan je protest koji su inicirale gradjanske organizacije pod geslom “Želimo Evropu, a ne diktaturu”. Jedan od demonstranata je izjavio da, citiramo: “Mi smo Evropljani, mislimo kao Evropljani, inspirisani smo evropskim vrednostima, ali naši lideri su još uvek korumpirani, a vrednosti koje mi cenimo za njih ne znače ništa.”\nAnalitičari i mediji, iz zemlje i inostranstva, ističu da za vreme rumunskog semestarskog mandata predsedavajuće Savetom Evropske unije “unutrašnji politički život neće zamrznuti”, pretežno u godini u kojoj se održavaju prolećni evroparlamentarni izbori i na jesen predsednički.\nPublicat: 2019-01-11 14:16:00


Najsvežije vesti, Srbija i region, Vesti — By taty on February 3, 2010 6:12 pm\nZa letnju sezonu dozvole za letove u Srbiji trebalo bi da dobiju još dve “low cost” kompanije-mađarski Wizz Air i španski Spanair.\nNebojša Starčević, generalni direktor Direktorata civilnog vazduhoplovstva Republike Srbije, kaže da je Wizz Air tražio dozvolu za letove ka dve destinacije-Dortmundu i Londonu (na aerodrom Luton) i da eventualno razmišlja o dodatnim destinacijama u Španiji, dok Spanair treba da u početku leti za Barselonu.\nKako javlja B92, Direktor Direktorata je kazao da je broj putnika u aviosaobraćaju u januaru ove godine bio za 20 odsto veći nego u istom mesecu 2009. godine zahvaljujući ukidanju šengenskih viza i jeftinijim kartama. Tokom ove godine, ocenio je, može se očekivati povećanje broja putnika za 20 do 30 odsto.\nPrema rečima Starčevića, niskotarifne i redovne aviokompanije uglavnom imaju različitu klijentelu, tako da se ne očekuje da će dolazak “low cost” kompanija u velikoj meri ugroziti broj putnika u redovnom aviosaobraćaju.\nOn je istakao i da nema razlike između “low cost” i redovnog saobraćaja kada je zaštita putnika u pitanju.\nStarčević je naglasio da su pravilnici usklađeni sa propisima Evropske unije i da, u slučaju da su oštećeni, putnici treba da traže nadoknadu troškova od avioprevoznika, a u slučaju da je ne dobiju obraćaju se Direktoratu, kao nadzornom organu.\nTags: aerodrom Luton, B92 Vesti, Barselona, Beograd, Dortmund, Iz Srbije na leto poleću " Wizz Air" i " Spanair", London, Spanair, Srbija, Vesti iz Srbije, Wizz Air\nZeleni čaj, ritualno piće u Japanu, sadrži jedinstveni antioksidant, toliko moćan da je efikasniji od svakog sredstva za mršavljenje. Mnogobrojna...


70 novih projekata za razvoj infrastrukture - GRENEF\nDržavni sekretar u Ministarstvu privrede Dragan Stevanović najavio je 70 novih projekata za razvoj lokalne i regionalne infrastrukture. Ukupna vrednost ovih projekata je 3,4 milijarde dinara. „Vrednost trenutno aktuelnih projekata, njih 71, iznosi 2,6 milijarde dinara, gde 1,2 milijarde obezbeđuje Ministarstvo, a 1,4 miliona lokalne samouprave.\nU toku je i raspisivanje javnih poziva za novih 70 projekata koji će se raditi u 2018. i 2019. godini, a za njih nam je potrebno 3,4 milijarde dinara“, rekao je Stevanović gostujući na RTS. Reč je, kako je precizirao, o projektima u okviru programa „Gradimo zajedno“ koji Ministarstvo privrede sprovodi u saradnji sa Evropskom investicionom bankom (EIB), a taj program se sprovodi od 2009. godine.\nStevanović je naveo da je program aneksiran 2010. ističući da „imamo još 2018. godinu da sva sredstva alociramo i 2019. da sva sredstva iz tog kredita potrošimo.“\n„Raspisali smo još jedan javni poziv da bismo sav novac istrošili, jer će se javiti višak novca između ugovorene i projektovane vrednosti. Dali smo još jednu sansu lokalnim samoupravama da se jave i učestvuju“, kazao je Stevanović.\nNavodeći kako u praksi izgledaju realizovani programi, Stevanović je pomenuo dve poslovno industrijske zone na teritoriji Niša, Međurovo i Niška banja, dve obilaznice u industrijskoj zoni Bunuševac u opštini Vranje koje se trenutno završavaju, zatim škole u Somboru i Bečeju, vrtići u Novom Pazaru i Užicu.\nPlan države je da za gradnju autoputeva, mostova i pruga u 2018. potroši oko 43,9 milijardi dinara\n„To su to veoma važni projekti, a sve je izgrađeno u okviru programa „Gradimo zajedno“. Vrednost projekata koji su u 2017. godini realizovani iz ovog programa, ali i iz programa podrške za razvoj poslovnih zona, iznosi oko 2,2 milijarde dinara. U ove svrhe, Ministarstvo privrede je izdvojilo nešto manje od milijardu dinara, dok su ostatak novca obezbedile lokalne samouprave“, kaže Stevanović.\nGovoreći i kriterijumima za učestvovanje u projektima, Stevanović je objasnio da kriterijume i pravila definiše komisija imenovana od strane ministra privrede, kao i da ona boduje vrednost, održivost, karakter projekta, kao i koliko je direktnih, a koliko indirektnih korisnika oslonjeno na projekat.\nU slučaju poslovnih zona se, prema njegovim rečima, vodi racuna o tome da li postoji neki pisani trag ili dokument da će realizacijom tog projekta investitori biti motivisaniji da dođu, kao i o tome koliko novih radnih mesta će se po realizaciji investicije otvoriti na tom, području.\n„Smisao programa je da se unapređuje lokalna i regionalna infrastruktira i najširi spektar ne samo poslovne i saobraćajne infrastrukture već i socijalne infrastrukture. Projekti se odnose i na izgradnju škola, vrtića, domova zdravlja, ustanova kulture“, rekao je Stevanović.\nROMA COMPANY-Radionica na temu psihologije boja u enterijeru\nUSKRŠNJE NOVINE- jaja od BETONA!\nSvojim sofisticiranim i vanvremenskim izgledom, kreiranim od strane dizajnerskog studija …\nOsnova moderne civilizacije, cement je ,takođe, jedan od najvećih krivaca …\nFRAGMAT S d.o.o. Šid, privredno društvo za proizvodnju termoizolacionih i …


Ambasador Srbije za Crnu Goru se ne povlači sa funkcije - Politika - Dnevni list Danas\nPočetna » Politika » Ambasador Srbije za Crnu Goru se ne povlači sa funkcije\nFoNet 01.04.2021. 21:04\nŠto se mene i Republike Srbije tiče, ja sam i dalje ambasador u Crnoj Gori, izjavio je za Radio Slobodna Evropa (RSE) ambasador Vladimir Božović, koji je odlukom Ministarstva spoljnih poslova Crne Gore 28. novembra 2020. proglašen nepoželjnom osobom u toj državi.\nMinistarstvo spoljnih poslova je na pitanje RSE da li bi prihvatilo Vladimira Božovića ukoliko ga Srbija ponovo predloži za ambasadora u toj državi, saopštilo da Vlada Srbije ima mogućnost da ponovo zatraži agreman za Božovića.\n„Ukoliko to bude slučaj, Vlada Crne Gore će primiti k znanju predlog prijateljske države. Ali će konačnu reč, u smislu davanja agremana, imati predsednik Crne Gore u čijoj je to ustavnoj nadležnosti“, navodi se u pisanom odgovoru Ministarstva.\nMinistarstvo je navelo da se, imajući u vidu da se odluka o proglašavanju ambasadora Božovića personom non grata desila pre stupanja na dužnost sadašnje Vlade Crne Gore i obavezu Ministarstva da postupa u skladu sa konvencijama, zakonima i diplomatskoj praksi, taj proces može okarakterisati kao završen.\nKako su dodali, Vlada ne može da povuče odluku o proglašenju Božovića personom non grata, a da ne prekrši konvencije koje su jedna vrsta zakona.\n„Važno je napomenuti da gospodin Božović može kao državljanin Srbije u bilo kom trenutku posetiti Crnu Goru, dok su proglašenjem za ‘personu non grata’ njegove diplomatske funkcije, shodno Bečkoj konvenciji, u Crnoj Gori prestale“, navelo je Ministarstvo.\nCrna Goraradio slobodna evropaVladimir BožovićBeograd\nJedno reagovanje na “Ambasador Srbije za Crnu Goru se ne povlači sa funkcije”\n02. aprila 2021. u 07.28\nKakav je to ambasadore bez drzave,kakav je to rezim kojeg placa?


Na sednici Kriznog štaba opštine Severna Mitrovica i Zvečan doneta je odluka o zabrani kretanja građana od 12 časova u podne pa sve do 6 časova ujutru narednog dana.\nOva odluka stupa na snagu sutra i trajaće 14 dana, saopštio je gradonačelnik Severne Mitrovice, Goran Rakić, prenosi Kossev.\nKako ovaj portal navodi, odluka je uvedena nakon što je prethodnih dana došlo do povećanja broja inficiranih koronavirusom u ovim opštinama, čime je opasnost za širenje virusa među ljudima povećana što potvrđuju i epidemiološki izveštaji kriznih štabova ove dve opštine, rekao je Rakić.\nOd ove mere su izuzete sve osobe angažovane u lancu snadbevanja građana, zdravstvene službe, institucije bezbednosti, osoblje opština kao i članovima Kriznog štaba sa potrebnim službama. Takođe od ove mere su izuzeti građani kojima je preko potrebna lekarska pomoć.\nUkupan broj zaraženih na severu Kosova je 37, a opštine Kosovska Mitrovica i Zvečan su od nedavno u karantinu.


Ban pozvao svetske sile: Zaustavite haos u Siriji!\nGeneralni sekretar Ujedinjenih nacija Ban Ki-mun apelovao je na svetske sile da ulože više napora da bi se okončala noćna mora u Siriji.\nZbog puta školi preti katanac\nPodručno odeljenje osnovne škole "Marko Miljanov" iz Cerova kod Bijelog Polja koje je nekada imalo 100 učenika danas ima samo dva đaka. Nastavu pohađaju brat i sestra Jovan i Helena Bugarin a sa...\nJavni apel Savetu REM-a i Narodnoj skupštini Republike Srbije\nPotpukovnik Vojske Srbije Zoran Jovanović pokrenuo je pre nekoliko meseci fejsbuk stranicu "Ko nam truje decu", u okviru koje je pokrenuta akcija za čišćenje medijskog prostora Srbije "Metla".\nČeka se na Tursku: Ili ćemo gledati masakr, ili...\nZa sada nema nikakvih naznaka da bi vlasti u Ankari mogle da odgovore na međunarodni pritisak i propuste desetine hiljada Sirijaca koji se i dalje nalaze na teritoriji Sirije blizu granice sa...\nHR: Nestalo 10 osoba za 7 dana\nU Hrvatskoj je u poslednjih nedelju dana prijavljen nestanak deset osoba, od kojih su dve maloletne, objavio je zagrebački Večernji list.\nLjajić: Hitno doneti odluku o izborima u Srbiji\nPredsednik Socijaldemokratske partije Srbije (SDPS) i potpredsednik Vlade Rasim Ljajić apelovao je ...\nMrkić: Pravda koja ubija, nije pravda\nMinistar spoljnih poslova Srbije Ivan Mrkić pridružio se zajedničkom apelu šefova diplomatija 42 zemlje za ukidanje smrtne kazne, saopšteno je iz Ministarstva.


Španski mediji otkrili: Tumbaković izbacio Jovića iz reprezentacije Srbije – Sport Centar Španski mediji otkrili: Tumbaković izbacio Jovića iz reprezentacije Srbije – Sport Centar\nŠpanski ugledni list As piše da se Luka Jović ne nalazi u reprezentaciji Srbije zbog kaznene mjere selektora Ljubiše Tumbakovića. Posljednja reprezentativna pauza nije dobro prošla za napadača Real Madrida, pošto je protiv Portugala odigrao samo četiri minuta, a protiv Luksemburga nije bio ni u ekipi.\nNavodno razlog je bila povreda zbog čega je Jović otišao nazad u Madrid, međutim samo četiri dana kasnije nekadašnji napadač Crvene zvezde odigrao je meč sa Leventeom za Kraljevski klub.\nTo je navodno zasmetalo Tumbakoviću, koji ga je potom izostavio sa spiska za utakmice protiv Paragvaja i Litvanije, piše As. Madridski list navodi da je to kaznena mjera Tumbakovića koji je još ranije izjavio “da niko nema zagarantovano mjesto u ekipi”.\nJović je u aktuelnim kvalifikacijama bio strijelac protiv Litvanije, bilo je to još u junu, a od tada je bez gola i u reprezentaciji i u dresu Reala, o čemu su takođe pisali španski mediji kao gorući problem Madriđana, prenose novosti.rs.\nLuka Jović odbio jednu, a prihvatio drugu ponudu: Sada se čeka potez Reala\nL'Equipe uvrstio Raziju Mujanović među 50 najdominantnijih košarkašica izvan SAD


Konkurs za policajce, u PU Novi Pazar biće angažovano još 25 uniformisanih službenika - SNEWS\nBy SNews 21. Maja 2020. 1454\nSrbijansko Ministarstvo unutrašnjih poslova danas je raspisalo konkurs za upis 1.060 polaznika Centra za osnovnu policijsku obuku (COPO) i to za potrebe svih 27 policijskih uprava u Srbiji, na koji se zainteresovani mogu prijaviti do 5. juna.\nOd 1.060 polaznika Centra za policijsku obuku, 510 će se stručno osposoblјavati za obavlјanje poslova i zadataka uniformisanog policijskog službenika na radnom mjestu policajac, 250 saobraćajni policajac i 300 na radnom mjestu granični policajac.\nU PU Novi Pazar će biti angažovano ukupno 25 policajaca od koji će 10 biti zaposleno u Novom Pazaru, Sjenici i Tutinu, a 15 će biti angažovano kao granični policajci u stanici Mehov krš, prenio je radio Sto plus.\nKandidati za polaznike imaju mogućnost da se prilikom prijave na konkurs izjasne za koje radno mjesto mesto žele da prođu stručno osposoblјavanje.\nMUP Srbije i Centar za osnovnu policijsku obuku objavili su spotove na jezicima nacionalnih manjina. Na toj listi ne nalazi se spot na bosankom jeziku.\nPrema nezvaničnim podacima Bošnjaci čine nešto više od 30 procenata od ukupnog broja pripadnika PU Novi Pazar koja pokriva Novi Pazar, Sjenica i Tutin.\nTagovi: konkurs za policajce Novi Pazar PU Novi Pazar\nBy SNews 14. Marta 2021.\nPandemija u Novom Pazaru:Još jedan preminuli, više od polovine uzoraka pozitivno\nBy SNews 21. Avgusta 2021.


NAROD OTKAZUJE POSLUŠNOST: Neke prodavnice, kafane i restorani ne žele da uslužuju policajce! - Naša Borba\nGrađani Šapca ogorčeni su na pripadnike MUP-a zbog ponašanja i incidenata na protestima prošle nedelje, te pojedini ugostiteljski objekti i prodavnice ne žele da uslužuju policajce, javljaju naši čitaoci.\nŠapčani su odlučili da bojkotuju policiju u svom gradu tako što ne žele da pružaju usluge pripadnicima policije, jer su besni zbog reakcije MUP-a tokom protesta, naročito prošle subote kada je ista izostala.\nNaime, prošle nedelje su na građane Šapca nasrnuli SNS batinaši, huligani i kriminalci prvo bagerom, zatim palicama i čekićima. Maskirani Vučićevi plaćenici su u službenim „škodama“ prevoženi do blokade, a zatim nasrtali na okupljene, a policije nije bilo ni na vidiku da brani goloruki narod koji je blokirao put.\nPošto su na protestima okupljene batinali ljudi osuđivanog kriminalaca Milana Ostojića Sandokana i na sebe preuzeli „očuvanje reda i mira“, građanima se šalje poruka da je zapravo on komandir Policijske uprave Šabac.\nOvim je vlast uspela da podeli narod i da policajce kojima je izdato jasno naređenje s vrha stavi u neprijatan položaj u rodnom gradu Šapcu, gde se sve zna.\nTako su i juče policajci bili prinuđeni da idu od kuće do kuće i izvrše naređenje o zastrašivanju građana i spreče ih da izađu na proteste. Na snimku koji je osvanuo na mrežama, vidno posramljen policajac govori: Sve vas razumem… Tako su mi rekli da dođem i pronađem vas.. Sve vas razumem, sve znam… Moram da dođem, moram da uradim tako.\nI to se desi kad bahata vlast tera poštene ljude da kaljaju čast i deli građane na podobn\nPrethodni tekstMLADIĆ DOBIO BATINA NA DEMONSTRACIJAMA, MISLILI DA JE NAPREDNJAK: Ne ljutim se, vidimo se u subotu na novim blokadama!\nSledeći tekstBRNABIĆ PORUČILA: Zahtevi naroda koji protestuje su protivustavni!